ועדת המשנה להסרת החסמים בתקשורת בשפה הערבית, כנסת 20, פרוטוקול מספר 1, 2018-06-04 14:00

עיסאווי פריג': בשעה טובה ועדת הכלכלה הקימה לפני כשבועיים ועדת משנה לבדיקת החסמים בתקשורת בשפה הערבית, מתוך החשיבות של נושא המדיה הערבית, איך האזרח הערבי יהיה חלק מן הציבוריות הישראלית, על כל המשתמע מכך.

עיסאווי פריג': אני וחברי דב חנין, שהוא גם חבר בוועדה, נפגשנו בכדי להציב את הנושאים שאנחנו הולכים לדבר עליהם.

עיסאווי פריג': חברים, אני אומר לכם בשקיפות מוחלטת: כאשר ישבנו לבדוק מה החסמים, חזרנו אחורה וקראנו את הפרוטוקולים שבהם דנו בסוגיית התקשורת הערבית, הגענו למסקנה שהנושא החשוב ביותר הוא סוגיית חישוב הרייטינג בחברה הישראלית בכלל ובחברה הערבית בפרט.

עיסאווי פריג': למה אני מתכוון?

עיסאווי פריג': בלי רייטינג אין פרסום, ובלי פרסום אין כסף, ובלי כסף אין מדיה.

עיסאווי פריג': הכול מתחיל משם.

עיסאווי פריג': ברגע שהחברה הערבית מודרת בצורה מובנית מכל תהליך של חישוב הרייטינג, זה אומר דרשני.

עיסאווי פריג': היום החברות המסחריות מקבלות נתוני אוכלוסייה מוועדת המדרוג.

עיסאווי פריג': עכשיו נשמע אותם בהרחבה.

עיסאווי פריג': על פי נתוני הרייטינג שמקבלים בכל בוקר נקבעת חלוקת עוגת הפרסום, איפה לפרסם ואת מי לפרסם.

עיסאווי פריג': אציג לכם דוגמה פשוטה.

עיסאווי פריג': שמואל שם טוב, מנכ"ל ועדת המדרוג, נמצא אתנו והוא יהיה ראשון הדוברים והוא ירחיב על הנושא, כי הנושא מתייחס אליכם ישירות.

עיסאווי פריג': על בסיס זה ברגע שהרייטינג ישתנה נתחיל לראות יותר מומחים ערבים בתקשורת, נתחיל לראות יותר פרסום לאוכלוסייה הערבית.

עיסאווי פריג': כל הדברים האלה נעדרים.

עיסאווי פריג': למה?

עיסאווי פריג': כי הרייטינג – קראתי לו שער הדולר: הוא שקובע את מחיר דקת הפרסום בזמן נתון בתקשורת, על פי מה שוועדת המדרוג מודדת.

עיסאווי פריג': אני לא רוצה להאריך בדברים.

עיסאווי פריג': אני רוצה לגשת ישירות לעניין.

עיסאווי פריג': אתנו כאן שמוליק שם טוב, מנכ"ל ועדת המדרוג.

עיסאווי פריג': היו לי שיחות בעניין זה עם שר התקשורת, איוב קרא, והוא תומך בנו.

עיסאווי פריג': הוא היה אמור להיות כאן ולפתוח את הישיבה אבל לצערי הוא נסע לחוץ לארץ.

עיסאווי פריג': הבנתי ממנהלת הוועדה שיונתן בייסקי ידבר כאן גם בשם משרד התקשורת.

יונתן בייסקי: אני מן המועצה לשידורי כבלים ולשידורי לוויין.

עיסאווי פריג': הבנתי שהם אמרו שאתה גם מייצג את עמדתם.

עיסאווי פריג': נכון?

יונתן בייסקי: אני מייצג רק את עמדתה של המועצה.

יונתן בייסקי: לא הייתה התייעצות עם משרד התקשורת לפני הדיון הזה.

עיסאווי פריג': מה עם הרשות השנייה?

עיסאווי פריג': איפה יוליה שמאלוב ברקוביץ'?

עיסאווי פריג': היא אמורה להשתתף בדיון.

עיסאווי פריג': נמצאים כאן חברי הכנסת דב חנין ויוסף ג'בארין.

עיסאווי פריג': לפני שאני עובר לסדר הדיון, ורציתי להתחיל עם שמוליק שם טוב שייתן לנו סקירה על ההיסטוריה וכן איך הוועדה עובדת, בכדי לדעת איך להשתלב, אני מעביר את זכות הדיבור לידידי דב חנין שיגיד כמה מילים, בכדי שנוכל להמשיך את הדיון מול החברים.

עיסאווי פריג': בבקשה.

דב חנין: תודה לך, אדוני היושב-ראש.

דב חנין: ראשית, ברכות על התחלת העבודה שלך ושל ועדת המשנה.

דב חנין: נושא החסמים שעומדים בפני התקשורת הערבית הוא נושא חשוב מאוד-מאוד, לא רק לתקשורת ולא רק לחברה הערבית אלא חשוב לכל הציבור במדינה הזאת.

דב חנין: לכן חשוב וטוב שהוקמה ועדה כזאת ויש לה הרבה-הרבה עבודה לפניה.

דב חנין: אני מסכים אתך, אדוני, שהנושא שקבעת לפתיחת הדיון בולט מאוד בחשיבות שלו ובמשמעות שלו.

דב חנין: אני רוצה להגיד כמה מילים, איך אני רואה את הנושא הזה.

דב חנין: קודם כול, למה זה כל כך חשוב?

דב חנין: ערוצים מסחריים היום מקבלים כסף לפי כמות האנשים שצופים בהם.

דב חנין: בכל יום נערכת בדיקה.

דב חנין: למחרת בבוקר המפרסמים יודעים כמה אנשים צפו בשידור ולפי זה הערוצים מקבלים את הכסף.

דב חנין: לכן השאלה הזאת היא שאלה בעלת חשיבות עצומה.

דב חנין: הגוף שמר שמואל שם טוב עומד בראשו, שנקרא "ועדת המדרוג", שקיים כבר כמה שנים- -

עיסאווי פריג': הוא הוקם בעקבות הקמת הטלוויזיה המסחרית, ערוץ 2 וערוץ 10.

דב חנין: - -הוא גוף שעושה עבודה מקצועית ומייצר בנק נתונים שכולל את כל הנתונים הקיימים.

דב חנין: הגוף הזה גם אוסף וגם מפרסם את כל הנתונים שיכולים לעזור לנו, כל נתון שאנחנו רוצים – כמה אנשים צופים, איפה האנשים שצופים, מי האנשים שצופים וכדומה.

דב חנין: לכן הבעיה לא נמצאת אצלם.

דב חנין: הבעיה נמצאת בחוליה אחרת של המערכת, כי הגורמים המפרסמים והערוצים המסחריים הגיעו בינם להסכמה כזאת או אחרת, שעל פיה הם מחשיבים בפועל רק את הצופים היהודים.

דב חנין: אני יודע שאני אומר דבר מדהים, שאפילו כשאני אומר אותו הוא מדהים אותי, לחשוב שאני אומר דבר כזה.

עיסאווי פריג': הם מעבירים נתונים של יהודים בלבד.

דב חנין: הערוצים והמפרסמים מקבלים את כל הנתונים, אבל הם בוחרים להשתמש רק בנתון של צפיית צופים יהודים.

דב חנין: התוצאה של הדבר הזה היא מצב שבו ערוץ שרוצה להרוויח כסף צריך להסתכל רק על הצופים היהודים ולא להסתכל על הצופים הערבים.

דב חנין: אם יש תוכנית שפונה במיוחד לקהל הערבי, היא אולי תוכנית שפחות צופים יהודים יסתכלו בה.

עיסאווי פריג': ולא יהיה כדאי להשקיע בתוכן הערבי.

דב חנין: לא רק שלא כדאי, אלא כדאי לא להשקיע בה.

דב חנין: אז קודם כול, מבחינת בחירה בין ציבורים, זו בעיה אחת.

דב חנין: בעיה שנייה היא ביכולת לייצר שידורים שפונים למגוון של קבוצות בתוך החברה.

דב חנין: אם השידור רוצה לפנות גם ליהודים וגם לערבים אז יכול להיות שהוא קצת פחות יתאים גם לערבים וגם ליהודים כי הוא פונה גם לאלה וגם לאלה.

דב חנין: ואז התוצאה היא שהטלוויזיה המסחרית בעצם פועלת עם מנגנון שמתעדף צפיית יהודים ובעצם מייצר טלוויזיה מסחרית שלא רוצה לדבר לצופים ערבים.

דב חנין: לא בגלל שהיא לא רוצה אלא בגלל שזה פשוט מזיק לה מבחינת האינטרסים הכלכליים שלה.

דב חנין: לכן, אדוני היושב-ראש, הנושא הזה כל כך חשוב.

דב חנין: אני אומר מראש שאני מקווה מאוד שאנחנו נתקדם בישיבה הזו, אבל כפי שאני רואה את זה, זה עניין של תהליך שנצטרך לעשות אותו.

עיסאווי פריג': אם יש כוונות טובות – התהליך יהיה קצר.

דב חנין: אני מקווה מאוד שיש כוונות טובות, אבל גם אם אין כוונות אז צריך לשכנע אותם שיתכוונו למקום שצריך להתכוון אליו.

יוליה שמאלוב ברקוביץ: אבל לא הכוונות הללו שמביאות לגיהינום.

יוליה שמאלוב ברקוביץ: ..

דב חנין: אנחנו צריכים להבין שהנושא הזה מורכב מאוד.

דב חנין: הרי בסופו של דבר זה החלטה של מפרסמים, לפי מה הם רוצים לשלם ולפי מה הם רוצים לקבל את התשלום.

דב חנין: יש פה תהליך שצריך לבצע אותו עם הרבה מאוד שכר והרבה מאוד תבונה כדי להוציא אותנו מן הנקודה שבה אנחנו נמצאים אל המקום שבו אנחנו צריכים להיות.

דב חנין: התהליך הזה לא כל כך מסובך, כי יש לנו היום כבר – ואני מקווה שאני צודק, תיכף נשמע את מר שם טוב – את כל הידע.

דב חנין: אם מתקבלות ההחלטות הנכונות, מחר בהזזת כפתור קטנה אפשר לעבור למקום הנכון.

עיסאווי פריג': אוסיף, היום בערוץ 2 ובערוץ 10 יש שעת שידור אחת בערבית, שעה מסכנה, שעה נכה, עם תכנים ממוחזרים ולא מושקעים.

עיסאווי פריג': מייד כשנכנסתי לבדיקת הנושא חזרתי שוב לעניין הרייטינג.

עיסאווי פריג': הבמה שלך, מר שמוליק שם טוב.

עיסאווי פריג': הכול אמור להתחיל מן הכוונות הטובות, שאני מניח שיש לך.

יוליה שמאלוב ברקוביץ: אדוני היושב-ראש, רק תיקון קטן: אין ערוץ 2 אלא יש את ערוצים 12, 13 ו-14.

עיסאווי פריג': אני חוזר בי.

עיסאווי פריג': היום בערוץ 12 ו-13 ובערוץ 14.

עיסאווי פריג': אתן קודם את רשות הדיבור לחבר הכנסת יוסף ג'בארין, שלא יוכל להישאר, שיתייחס לנושא.

עיסאווי פריג': בבקשה.

יוסף ג'בארין: פשוט יש לי ישיבה עם יושב-ראש הכנסת ולכן אצטרך לצאת.

יוסף ג'בארין: אין ספק שנושא השיווק והשיקולים הכלכליים לעומת השיקולים הממלכתיים הוא נושא חשוב מאוד, שמעסיק את חברי הכנסת, לפחות הערבים, מזה שנים רבות.

יוסף ג'בארין: אני מקווה שהקמת הוועדה וההתעסקות בתופעה הזאת יקדמו אותנו.

יוסף ג'בארין: אני אופטימי שזה יכול לקרות.

יוסף ג'בארין: ממה שבדקתי בנושא הזה, יש אפשרות להתקדם.

יוסף ג'בארין: אני רוצה להדגיש קודם כול את הנקודה שעם כל הכבוד לשיקולים המסחריים, הם לא חזות הכול.

יוסף ג'בארין: לגוף שלכם, לוועדת המדרוג יש מאפיינים ציבוריים חזקים מאוד ויש אפילו מאפיינים ממלכתיים חזקים מאוד.

יוסף ג'בארין: לכן עולה השאלה עד כמה היא צריכה להתנהג בהכתבה על ידי הגופים המסחריים או שהיא בעצמה צריכה גם להנהיג את הנורמות והסטנדרטים בתחום הזה.

יוסף ג'בארין: בוודאי אין מקום לשום שיקול מסחרי שטומן בחובו גם שיקולים גזעניים או מפלים, או אם אתם רוצים להשתמש במילה יותר ניטרלית: שהתוצאה שלהם פוגעת בציבור הערבי, גם אם אין כוונה מלכתחילה לפגוע בהם.

יוסף ג'בארין: זו נקודה משמעותית מאוד.

יוסף ג'בארין: אתם כגוף לפחות דו-מהותי, אם לא ציבורי, חייבים להתחשב כמובן בטובת הכלל ובטובת הציבור הכללי.

יוסף ג'בארין: אי אפשר גם לנתק בין הנושא הזה לבין ההשקעה הציבורית בתחום הפרסומים במדיה הערבית.

עיסאווי פריג': זה נושא אחר שנתמקד בו בהמשך, כי הכול מתחיל משם.

יוסף ג'בארין: נכון, אבל אם המצב שם היה טוב ואם היינו רואים שמתוך הלפ"מ 20%–25% היה עובר לציבור הערבי- -

עיסאווי פריג': זה נושא הדיון הבא.

יוסף ג'בארין: - -אז פחות היינו מתעניינים בכם כי היינו אומרים שאין בעיה.

יוסף ג'בארין: אבל אם אנחנו מזהים בעיה בכלל שוק הפרסומים המסחריים אז אנחנו חייבים לבוא אליכם ולנסות לתקן את המצב גם דרככם.

עיסאווי פריג': תודה לחבר הכנסת ג'בארין.

עיסאווי פריג': אני מודיע שהדיון הבא יהיה על סוגיית הלפ"מ (לשכת הפרסום הממשלתית) וכל חלוקת הפרסום והשיקולים.

עיסאווי פריג': מר שמוליק שם טוב, מנכ"ל הוועדה הישראלית למדרוג, אני רוצה לשמוע קצת היסטוריה, לשמוע על שיטת החישוב ועל המצב העכשווי, לפני שנדבר על פתרונות.

עיסאווי פריג': איך רואים את זה?

עיסאווי פריג': בבקשה.

שמואל שם טוב: תודה רבה שהזמנתם אותנו.

שמואל שם טוב: אני שמח להציג לוועדה את המצב הקיים בתחום המדידה.

שמואל שם טוב: כמה מילים על הוועדה למדרוג כדי שתבינו מה הוא הגוף הזה.

שמואל שם טוב: הוועדה הוקמה לפני כ-25 שנים.

שמואל שם טוב: מי שהיה אז כמדומני שר הכלכלה, פרופסור שטרית, תיווך בין הגופים והצליח לחבר את כולם לכלל גוף אחד, שהוא ועדת המדרוג, שמחבר את רוב הערוצים המסחריים המשדרים בישראל שמשדרים פרסומות.

שמואל שם טוב: כולם הצטרפו לוועדה על סמך תקנון שנקבע אז ונחתם על ידי כולם, ומאז לא שוּנה.

עיסאווי פריג': התקנון מאז שהוקם לא שוּנה.

עיסאווי פריג': מי מממן את הוועדה על פי התקנון?

שמואל שם טוב: כל מי שחבר בוועדה משתתף במימון הוועדה.

שמואל שם טוב: כלומר, הוועדה משולמת על ידי חבריה.

עיסאווי פריג': כמה גופים חברים בוועדה בסך הכול?

שמואל שם טוב: היום היא מונה 11 גופים.

בסאם ג'אבר: תגיד גם מה המשקל של כל חבר וחבר.

שמואל שם טוב: יש משקל בכסף ויש משקל בהצבעה.

שמואל שם טוב: אגיד קודם כול מי החברים: תאגיד השידור הישראלי, הטלוויזיה החינוכית, הרשות השנייה לטלוויזיה ורדיו, רשת, קשת, ערוץ 10, משרדי הפרסום, ערוץ המוזיקה, ערוץ 20, ערוץ 9 והמפרסמים.

עיסאווי פריג': מה לתאגיד השידור הציבורי ולוועדה?

שמואל שם טוב: תאגיד השידור הציבורי והטלוויזיה החינוכית נכנסו כחברים לוועדה עם הקמתה כי זה היה הצוות שהוקם אז.

עיסאווי פריג': מה הרווח שלהם?

עיסאווי פריג': הרי הם לא מסחריים ולא מפרסמים.

שמואל שם טוב: פעמים רבות הם שואלים: "מה הרווח שלנו?

שמואל שם טוב: למה אנחנו צריכים להיות?

שמואל שם טוב: " קודם כול, גם הטלוויזיה החינוכית וגם תאגיד השידור הישראלי משתמשים בחסויות וצריכים רייטינג להמון צרכים.

שמואל שם טוב: בחלק מן התוכניות שלהם יש גם פרסום.

שמואל שם טוב: לטלוויזיה החינוכית יש פרסום כאשר היא משודרת בערוץ 2 לשעבר.

שמואל שם טוב: יש להם שיקולים פרסומיים.

שמואל שם טוב: אבל זה לא תמיד רק שיקולים פרסומיים, לפעמים אתה רוצה לדעת את הרייטינג שלך גם כדי לקבוע את לוח התוכניות שלך.

שמואל שם טוב: עליכם להבין שרייטינג חשוב לא רק לכסף.

שמואל שם טוב: רייטינג חשוב גם כדי להבין מה מצליח ומה לא מצליח.

שמואל שם טוב: הם חברים בוועדה גם מהשיקול הזה וגם מהשיקולים הכלכליים.

עיסאווי פריג': מה התפקיד של הרשות השנייה כרגולטור בכל תהליך?

שמואל שם טוב: הרשות השנייה חברה בוועדה מאז הקמתה, עם שני קולות בהצבעה.

עיסאווי פריג': ולשאר יש קול אחד?

שמואל שם טוב: לא.

שמואל שם טוב: אם אתם רוצים לדעת את קולות ההצבעה בוועדה: לתאגיד השידור הציבורי יש שני קולות, לטלוויזיה החינוכית יש קול אחד, לרשות השנייה יש שני קולות, לרשת יש שלושה קולות, לקשת יש שלושה קולות, לערוץ 10 יש שלושה קולות, לפרסומאים יש קול אחד, לערוץ המוזיקה יש חצי קול, לערוץ 20 יש חצי קול, לערוץ 9 יש חצי קול.

שמואל שם טוב: בסך הכול יש 16.5 קולות להצבעה.

עיסאווי פריג': אני רוצה להבין את הדברים.

עיסאווי פריג': הכוונות טובות.

עיסאווי פריג': כולכם תקבלו זכות דיבור.

שמואל שם טוב: רק עוד משפט: כל החלטה של הוועדה היא רק ברוב של 70% מחבריה.

עיסאווי פריג': נניח, ערוץ ייעודי נוסף- - -

שמואל שם טוב: ערוץ ייעודי נוסף שירצה להצטרף יקבל חצי קול בהצבעה.

עיסאווי פריג': ואם מחר נקים עוד ערוץ מסחרי?

שמואל שם טוב: הוא יקבל שלושה קולות בהצבעה.

עיסאווי פריג': אין מגבלה?

שמואל שם טוב: אין מגבלה.

עיסאווי פריג': לכל קול יש השתתפות יחסית בכסף.

עיסאווי פריג': הבנתי.

עיסאווי פריג': מה יוצא לרשות השנייה מכל הסיפור הזה?

שמואל שם טוב: הרשות השנייה חברה בוועדה מאז הקמתה.

שמואל שם טוב: לדעתי, כמנכ"ל הוועדה, יש חשיבות רבה לכך שיהיו גופים ציבוריים בוועדה.

שמואל שם טוב: בעצם אתם אומרים: זה גוף חצי ציבורי.

שמואל שם טוב: אתם רוצים שיהיו שם אנשים ציבוריים, באינטרס של הציבור שיהיו שם אנשים ציבוריים.

שמואל שם טוב: אבל הרשות השנייה החליטה, והיא חברה בוועדה מאז הקמתה, עכשיו היא אולי שוקלת אחרת, אבל את זה הם בוודאי יגידו.

עיסאווי פריג': לפי הנתונים שאמרת כאן, המדינה מממנת ומשתתפת בשני גופים בתאגיד: בטלוויזיה החינוכית וברשות השנייה.

שמואל שם טוב: זה לא מדויק.

שמואל שם טוב: אי אפשר להגיד שהמדינה משתתפת או מממנת.

שמואל שם טוב: תאגיד השידור הישראלי כדי לקבל נתונים משלם יחידת מניה, הטלוויזיה החינוכית משלמת 0.66 יחידת מניה, והרשות השנייה משלמת שתי יחידות מניה.

שמואל שם טוב: זה בהסכם היסוד, שמתחילתו ועד היום נשמר ולא שוּנה.

עיסאווי פריג': בסדר.

עיסאווי פריג': תמשיך, למרות שאני לא משוכנע מה הרווח שיוצא להם, כי הרייטינג – זה לא מסחרי עבורם, זה בשביל דמי חסויות, והחברוּת עולה כסף.

שמואל שם טוב: השאלה פתוחה.

שמואל שם טוב: אני חושב שההחלטה לחבר גופי שידור ציבוריים לוועדה הייתה חשובה, וחשוב שתישמר, זה חשוב לכולנו.

שמואל שם טוב: אני מבטיח לך שאם היו בוועדה רק גופים מסחריים הרבה מאוד החלטות היו כל כך מסחריות ולא ציבוריות, כך שטוב שיש שומרי סף שנמצאים בוועדה.

עיסאווי פריג': לפי הנתונים שאמרת, יש שלוש מניות לערוץ 10, שלוש מניות לקשת ושלוש מניות לרשת, ביחד זה תשע מניות מתוך 16.5.

עיסאווי פריג': הם רוב.

שמואל שם טוב: לא, כי אין להם ביחד 70%.

שמואל שם טוב: צריכים תמיד רוב של 70% לכל החלטה.

שמואל שם טוב: הערוצים המסחריים הגדולים, הברודקסטרים, שמשדרים שבעה ימים בשבוע, מחזיקים ביחד תשע יחידות בהצבעה.

שמואל שם טוב: הם לא יכולים לקבל החלטה לבד מבלי שיצטרפו אליהם לפחות שני גופים נוספים, אבל הם משלמים את מרב הכסף של הוועדה.

שמואל שם טוב: כלומר, רוב תקציב הוועדה, כמעט כולו משולם על ידי הערוצים המסחריים.

עיסאווי פריג': אז הם משלמים את זה לעצמם.

שמואל שם טוב: זה הרכב הוועדה.

שמואל שם טוב: הוועדה פועלת על פי העקרונות האלה מאז הקמתה ללא שינוי, כי כל שינוי קטן בהסכם היסוד או בכמה משלם כל אחד יכול להביא לפיצוץ מוחלט, אף אחד לא מסכים, ולכן זה דבר שלא השתנה.

עיסאווי פריג': איך הוועדה עובדת?

שמואל שם טוב: היא עובדת באמצעות זה שלכל חבר בוועדה יש נציג בדירקטוריון.

שמואל שם טוב: הדירקטוריון נפגש פעם בחודש, מביא הצעות החלטה ומצביע על קבלת החלטות.

שמואל שם טוב: החלטה שמתקבלת ברוב של 70%, אני כמנכ"ל אמור לבצע אותה.

שמואל שם טוב: כלומר, הם מחליטים את ההחלטות ואני צריך לבצע אותן כמנכ"ל הוועדה.

שמואל שם טוב: אני נבחרתי במכרז שכל חברי הוועדה עשו.

עיסאווי פריג': איך שיטת הרייטינג מתקיימת?

שמואל שם טוב: לפני שנים רבות עשינו מכרז בין חברות בין-לאומיות.

שמואל שם טוב: במכרז זכתה חברת "קנטאר מדיה", שנציגה יושב כאן, איתן כסיף, מנכ"ל החברה.

עיסאווי פריג': הבנתי שלא החלפתם את החברה מאז שהיא נבחרה.

שמואל שם טוב: החברה עובדת כבר כעשרים שנים.

שמואל שם טוב: במכרז האחרון שהיה לפני כשמונה שנים היא זכתה בפעם השנייה.

שמואל שם טוב: היינו אמורים לצאת השנה למכרז נוסף.

שמואל שם טוב: כרגע המכרז תקוע.

שמואל שם טוב: הם חברה בין-לאומית, בין חמשת החברות הגדולות בעולם במדידה.

שמואל שם טוב: הם מודדים בעשרות מדינות.

שמואל שם טוב: הם נבחרו במכרז.

שמואל שם טוב: הם מבצעים עבורנו את הליך המדידה ואנחנו מפקחים עליהם.

שמואל שם טוב: המטה שלהם נמצא בלונדון והם יושבים כאן.

שמואל שם טוב: איך הם מודדים?

שמואל שם טוב: הם מודדים בשיטה שנקראת People meter, שהיא שיטת המדידה – הייתי אומר בהגזמה – היחידה המקובלת בעולם.

שמואל שם טוב: אין שיטה אחרת.

עיסאווי פריג': המודל בארצות הברית והמודל האירופאי בלונדון הוא אותו מודל?

שמואל שם טוב: אותו דבר בכל הארצות המפותחות והמערביות בעולם.

עיסאווי פריג': אבל אני קראתי במאמר אחרת.

שמואל שם טוב: אני לא יודע מה קראת.

עיסאווי פריג': אגיד לך מה קראתי, שהשיטה במודל של ארצות הברית שונה מן השיטה במודל הבריטי.

עיסאווי פריג': במודל הבריטי הרגולטור נמצא שם, ואילו במודל של ארצות הברית זה חברה מסחרית שקונים ממנה את השירות.

יוליה שמאלוב ברקוביץ: בקנדה גם.

שמואל שם טוב: צריך להבדיל בין שני דברים: שיטת המדידה ושיטת הפיקוח.

שמואל שם טוב: שיטת המדידה בכל העולם היא People meter – בארצות הברית, באירופה, בכל מקום בעולם היא אותו דבר.

שמואל שם טוב: תיכף אסביר מה זה People meter.

שמואל שם טוב: שיטת הפיקוח היא שונה.

שמואל שם טוב: בארצות הברית "נילסן" היא חברה מסחרית, שכל השוק הסכים לקבל שהיא הסמכות, אבל היא מודדת בשיטת People meter וקונים ממנה את הנתונים.

שמואל שם טוב: אין עליה ועדה המורכבת מערוצים שמפקחת.

שמואל שם טוב: באירופה כולם עובדים במודל שלנו.

שמואל שם טוב: אם דיברת על אנגליה, באנגליה יש ועדה בדיוק כמו שלנו, שנקראת BARB, בדיוק במבנה שלנו: מפרסמים, פרסומאים, ערוצים משדרים, והם עובדים בדיוק כמונו.

שמואל שם טוב: מודדים גם שם בשיטת People meter, גם עם "קנטאר מדיה" ועם חברות נוספות.

שמואל שם טוב: קנדה, כפי שאמרה יוליה שמאלוב ברקוביץ, מודדת עם ועדה, כפי שאנחנו עושים בדיוק, בשיטה שנקראת Portable People meter.

שמואל שם טוב: כלומר, היא שינתה קצת את המדידה.

עיסאווי פריג': איך שיטת People meter עובדת?

שמואל שם טוב: People meter נכנס למדגם מייצג של האוכלוסייה, למספר בתים שמייצגים את האוכלוסייה.

עיסאווי פריג': מה המספר?

שמואל שם טוב: 700 בתים במדינת ישראל.

עיסאווי פריג': כלומר יש 700 בתים ש-People meter נמצא בהם.

שמואל שם טוב: יש כ-730 בתים ש-People meter נמצא בהם היום, שמודדים בערך כ-2,200 פרטים שנמצאים בבתים האלה.

עיסאווי פריג': תסביר את זה.

עיסאווי פריג': People meter נכנס אליי הביתה, נותנים לי מכשיר, מחברים לי את המכשיר לטלוויזיה ורואים בזמן אמת במה אני צופה ועל מה אני לוחץ בשלט.

עיסאווי פריג': נכון?

שמואל שם טוב: נכון.

שמואל שם טוב: היום חברת "קנטאר מדיה" מודדת 730 בתי אב, אבל בפועל קצת פחות, כ-700 בתי אב.

עלאא עבדאללה: יש ביניהן משפחות ערביות?

שמואל שם טוב: 700 בתי אב שמכילים כ-2,200 פרטים, שאנחנו מודדים אותם 24 שעות ביממה, דקה לדקה, כל הזמן כמה צופים ומפרסמים את הרייטינג למחרת.

שמואל שם טוב: המדגם של הבתים נבחר כמדגם מייצג של אוכלוסיית מדינת ישראל.

שמואל שם טוב: איך אנחנו בוחרים את המדגם?

שמואל שם טוב: אנחנו עושים בכל שנה סקר של 4,500 משפחות נסקרות.

שמואל שם טוב: בוחרים את הדמוגרפיה שלהן, כמה נפשות, יהודים, ערבים, דתיים וחילוניים, כל מיני סוגים, ומתוכן בוחרים את המשפחות שנכנסות לפנל כמדגם מייצג של אוכלוסיית מדינת ישראל.

עיסאווי פריג': אני רוצה לפשט.

עיסאווי פריג': מ-700 הבתים היום יש 140–130 בתים של ערבים שיש בהם את המכשיר?

שמואל שם טוב: עכשיו אכנס לבעיה מסוימת שקיימת במגזר הערבי.

שמואל שם טוב: קודם כול אגיד את הנתונים.

יוליה שמאלוב ברקוביץ: אתה אומר שבכל שנה אתה בודק את הפנל.

יוליה שמאלוב ברקוביץ: השאלה האם בכל שנה אתה מחליף את האנשים שנמצאים בפנל.

שמואל שם טוב: אנחנו מחליפים כ-20% לשנה.

עיסאווי פריג': זה חשוב.

עיסאווי פריג': מבין 4,500 משפחות שאתה בודק במדגם, בכדי שמתוכן תיקח את ה-700, אתה מחליף בכל שנה רק 20%.

עיסאווי פריג': אתה דוגם אותם אנשים.

שמואל שם טוב: אני דוגם 4,500 בכל שנה כדי לחפש כל הזמן משפחות שייכנסו לפנל.

שמואל שם טוב: אני כל הזמן מחפש.

שמואל שם טוב: ה-700 מתחלפים פחות או יותר בקצב של 20% לשנה.

עיסאווי פריג': זה אותם אנשים פחות או יותר, 80% נותרים.

שמואל שם טוב: לא, זה לא אותן משפחות.

שמואל שם טוב: בחמש שנים מחליפים את כולן, בגדול.

שמואל שם טוב: מחליפים כל הזמן, וכל הזמן סוקרים 4,500 משפחות בשנה כדי שכל הזמן יהיו משפחות ברזרבה שניתן להכניס לפנל.

עיסאווי פריג': למה אמרת שהסקירה היא מדגם מייצג?

עיסאווי פריג': על מה התבססת?

שמואל שם טוב: הסקירה והבחירה של המשפחות מתבססת על נתוני הלשכה המרכזית לסטטיסטיקה ונתוני הסקר הקבוע השנתי שלנו של 4,500 משפחות.

שמואל שם טוב: כלומר, אנחנו נותנים מדגם מייצג מאוד של האוכלוסייה בישראל.

עיסאווי פריג': אני מחדד את השאלה השלי.

עיסאווי פריג': יש 130 בתי אב ערבים שיש להם מכשיר ברגע זה?

שמואל שם טוב: ברגע זה אנחנו נמצאים פחות או יותר ב-100 משפחות.

שמואל שם טוב: חסרות לנו כ-30 משפחות ערביות בפנל.

שמואל שם טוב: לפי הלשכה המרכזית לסטטיסטיקה צריכים להיות בפנל שלנו 24% משפחות או פרטים של לא יהודים.

שמואל שם טוב: כרגע המציאות, נכון להיום אנחנו נמצאים פחות או יותר ב-19%.

עיסאווי פריג': אני שאלתי על ערבים ולא על לא-יהודים.

עיסאווי פריג': הרי גם 5%–6% במדינת ישראל הם רוסים שמשרד הפנים טרם הכיר בדתם.

עיסאווי פריג': אני שאלתי בכוונה.

שמואל שם טוב: ההגדרה אצלנו היא "יהודים" ו"לא יהודים".

שמואל שם טוב: אני לא מדבר על יוצאי ברית המועצות לשעבר.

שמואל שם טוב: הלא יהודים הם ערבים מוסלמים, דרוזים, נוצרים, הקבוצה הזאת.

בסאם ג'אבר: לפי השיעור באוכלוסייה?

שמואל שם טוב: לא.

שמואל שם טוב: בקבוצה של הלא יהודים אצלנו אנחנו לא בודקים את שיעור המוסלמים, הדרוזים והנוצרים.

עיסאווי פריג': אז 90% מן האוכלוסייה הלא יהודית היא מוסלמית.

שמואל שם טוב: בפנל שלנו זה לא בא לידי ביטוי.

עיסאווי פריג': אז איך זו אוכלוסייה מייצגת?

שמואל שם טוב: היא מייצגת את הלא יהודים מול היהודים.

שמואל שם טוב: לא נכנסנו לפירוט של דתיות בתוך המגזר הערבי.

בסאם ג'אבר: את מי שמזדמן לכם לתפוס אתם מכניסים לסקר שלכם, לא משנה אם הוא נוצרי, מוסלמי או דרוזי.

עיסאווי פריג': זו הערה במקום.

עמנואל גבע: אני ממכון "מדגם".

עמנואל גבע: אנחנו עושים את הסקר השנתי של 4,500 המשפחות.

עמנואל גבע: אנחנו כן נותנים בתוך המגזר הערבי, או בתוך המגזר של הלא יהודים, שלא כולל את עולי ברית המועצות לשעבר שאינם יהודים, פרופורציה של כל אחת מן הקבוצות: דרוזים, מוסלמים ונוצרים, הם מקבלים את החלק היחסי שלהם בתוך המגזר הערבי.

עמנואל גבע: אחרי זה כשיש גיוס זה כבר משהו אחר, אני לא שולט בזה.

עמנואל גבע: אנחנו דוגמים את האוכלוסייה.

בסאם ג'אבר: מה שחשוב הוא הגיוס.

עיסאווי פריג': כי הגיוס הוא שנותן את התוצאה.

שמואל שם טוב: בגיוס כרגע אנחנו לא בודקים את זה, לכן אני לא יכול לתת לך נתון.

שמואל שם טוב: אם בסאם ג'אבר היה מצטרף לוועדה והיה מבקש למדוד את זה, היו מודדים את זה.

שמואל שם טוב: כרגע אף אחד לא מבקש.

עיסאווי פריג': מה זאת אומרת?

עיסאווי פריג': תסביר לי את הסוגיה.

שמואל שם טוב: אם בסאם ג'אבר היה נכנס לוועדה ואומר: "אני רוצה לדעת באוכלוסייה הערבית כמה דרוזים, כמה מוסלמים וכמה נוצרים ושהפנל יהיה על פי זה," אז הפנל היה מסתדר לפי זה.

בסאם ג'אבר: מה, מותר לך עכשיו לעוות?

בסאם ג'אבר: אם אכנס יהיה דיוק, אבל כשאני לא שם אתה מעוות?

שמואל שם טוב: כי אף אחד לא ביקש את הדבר הזה.

עיסאווי פריג': אני לא מסכים אתך.

עיסאווי פריג': עזוב את בסאם ג'אבר ואת "האלא טי.

עיסאווי פריג': וי".

עיסאווי פריג': "האלא טי.

עיסאווי פריג': וי" לא בפנים.

עיסאווי פריג': אתה מחויב על פי ועדת מדרוג ויושרה והגינות להיות אמיתי, לא קשור מי נמצא שם ומי לא.

עיסאווי פריג': בואו נתחיל מזה.

שמואל שם טוב: אסביר עוד פעם ואני מקווה שתבינו.

שמואל שם טוב: אפשר למדוד רייטינג לפי אלף קריטריונים: מי ג'ינג'י, מי גבוה, מי יש לו מעל 13,000 – לפי אלף קריטריונים.

שמואל שם טוב: לפני שנתיים נכנס לוועדת המדרוג ערוץ 20, אותו עניין בקרב היהודים מי דתי ומי מסורתי.

שמואל שם טוב: לפני כן לא התעסקנו בזה.

שמואל שם טוב: החל מלפני שנתיים אני מקפיד לומר להם: צריכים להיות 20% מסורתיים ו-20% דתיים.

שמואל שם טוב: כך זה הולך.

עיסאווי פריג': שמוליק שם טוב, ידידי הנכבד, תקשיב לי היטב.

עיסאווי פריג': לא סתם שאין מספיק מגישים ערבים בתקשורת, תכנים בערבית, פרסומות של החברות הגדולות בערוץ הייעודי "האלא טי.וי".

עיסאווי פריג': אני מסתכל על "האלא טי.

עיסאווי פריג': וי" מידי פעם ורואה פרסומות מקומיות.

עיסאווי פריג': שאלתי למה הגדולים לא מפרסמים.

עיסאווי פריג': זה לא במקרה.

עיסאווי פריג': בואו נקרא לילד בשמו.

שמואל שם טוב: אני מוכן לקבל את כל מה שאתה אומר.

שמואל שם טוב: עליכם להבין, ועדת המדרוג מודדת את האוכלוסייה הערבית במדויק.

שמואל שם טוב: כאשר אמרתי שעכשיו היא מהווה 19% מן המדגם, עדיין אנחנו נותנים להם משקל של 24%, הם נמדדים במדויק כמשקלם באוכלוסייה הכללית והנתון מתפרסם מידי יום.

שמואל שם טוב: מידי יום אני מפרסם את הנתון על כלל האוכלוסייה.

שמואל שם טוב: מי שרוצה לראות איך אנחנו מפרסמים, אני יכול להעביר לוועדה.

עיסאווי פריג': למה אתה מפרסם את הנתון של היהודים?

שמואל שם טוב: אעביר לכם נייר אחד כדי שתוכלו לראות.

שמואל שם טוב: אני מפרסם גם נתון של כלל האוכלוסייה וגם נתון של האוכלוסייה היהודית.

עיסאווי פריג': למה אתה מפרסם כך?

עיסאווי פריג': מעניין אותי.

שמואל שם טוב: אסביר למה.

שמואל שם טוב: אנחנו מפרסמים את כל הנתונים שמבקשים מאתנו.

שמואל שם טוב: חובתנו לפרסם נתון של כל האוכלוסייה.

שמואל שם טוב: השוק של המפרסמים וערוצי הפרסום מבקשים מאתנו נתון גם רק על האוכלוסייה היהודית, אז אנחנו מספקים לו את זה.

שמואל שם טוב: זה לא תלוי בנו ולא מעניין אותנו.

שמואל שם טוב: אם מחר יבקשו מאתנו נתון רק על האוכלוסייה בנתניה, נפרסם נתון רק על האוכלוסייה בנתניה.

עיסאווי פריג': הנתון הזה שאתה מחלק בכל בוקר, בכך בעצם אתה קובע את שער הדולר לכל דקה על המסך.

עיסאווי פריג': תראה את החשיבות והעוצמה של הדבר הזה.

שמואל שם טוב: תסתכל למעלה ותראה: כלל האוכלוסייה במדינת ישראל.

עיסאווי פריג': הנתון של כלל האוכלוסייה לא משפיע על שיקולי החברות הגדולות וחברות הפרסום.

עיסאווי פריג': מה שמשפיע זה הנתונים על האוכלוסייה היהודית.

עיסאווי פריג': זה מה שקורה בשוק.

בסאם ג'אבר: גם קראתי שלוקחים את התוצאות של המגזר הערבי ומחלקים את הקולות שלו לערוצים הקיימים.

איתן כסיף: לא, לא.

שמואל שם טוב: השוק הישראלי מתנהג רק לפי משקי הבית היהודיים.

שמואל שם טוב: אני מספק את כל הנתונים.

עיסאווי פריג': אתה הגון.

עיסאווי פריג': שוק הפרסום מתנהל לפי משקי בית יהודיים.

עיסאווי פריג': אני מבקש את עזרתכם בכדי שההדרה הזאת, שקיימת שלושים שנים, של החברה הערבית, אם לא נבטל הרי נצמצם אותה "שוויה שוויה".

עיסאווי פריג': איך עושים את זה?

שמואל שם טוב: אשמח לעזור.

שמואל שם טוב: אני לא יודע, תגיד לי איך לעזור.

עיסאווי פריג': אני שואל.

עיסאווי פריג': 700 בתים שאתה מכניס לפנל, האם לפי דעתכם הם בסיס מספיק כדי לקבל מדגם?

שמואל שם טוב: כן, בוודאות.

עיסאווי פריג': 700 שאני מחליף אותם בכל חמש שנים?

שמואל שם טוב: בוודאות.

שמואל שם טוב: אנחנו מודדים מדידה מדויקת וטובה בהתאם לכל הסטנדרטים העולמיים.

שמואל שם טוב: יש לנו בעיה מסוימת במגזר הערבי, שנובעת מכך שאף אחד בוועדה לא מתעניין בזה.

שמואל שם טוב: אם מישהו היה מתעניין- - -

יוליה שמאלוב ברקוביץ: יש לך גם דוברי רוסית, ויש בוועדת המדרוג את מנכ"ל הערוץ, והערוץ הזה נמצא כל הזמן בוועדת המדרוג ונורא מתעניין באוכלוסייה דוברת הרוסית, וגם שם יש בעיה.

שמואל שם טוב: ערוץ 9 שמייצג את הרוסים מיוצג בדיוק כחלקו באוכלוסייה, באופן שנותן לו אפילו עדיפות מסוימת כי היו לו בעיות בהתחלה.

שמואל שם טוב: הוא בתוך הוועדה.

שמואל שם טוב: כל בקשה של הערוץ נתקבלה.

שמואל שם טוב: אני חוזר ואומר, הוועדה מודדת במדויק את האוכלוסייה של מדינת ישראל ומספקת נתונים מדויקים.

שמואל שם טוב: מה עושים עם הנתונים – זה לא באחריותי, אני לא יודע, אני לא יכול לשלוט בזה.

שמואל שם טוב: אם תחוקקו חוק שאומר שצריך לפרסם רק את הנתון על כלל האוכלוסייה ואסור לפרסם נתונים רק על יהודים, אנחנו נפרסם רק את הנתון על כלל האוכלוסייה.

עיסאווי פריג': נעשה את זה באופן חברי.

שמואל שם טוב: רק חברי.

שמואל שם טוב: האינטרס שלי ושל האוכלוסייה הערבית הוא אותו אינטרס.

עיסאווי פריג': האינטרס של כל הציבור הוא אותו אינטרס.

עיסאווי פריג': אני מבין שאתה אומר ל"האלא טי.

עיסאווי פריג': וי": תשלמו את החצי יחידה.

עיסאווי פריג': כמה השווי שלה בשנה?

שמואל שם טוב: כחצי מיליון שקל.

עיסאווי פריג': אם תשלם תתחיל לקחת חלק בחישוב.

עיסאווי פריג': כלומר, אתה קונה חלק מן העוגה ותתחיל לראות פרסום.

שמואל שם טוב: אמת.

עיסאווי פריג': זאת אמירה מסוכנת מאוד.

עיסאווי פריג': מה שאמרת עכשיו הוא דבר מסוכן מאוד.

עיסאווי פריג': אתה אומר לאדם: "שלם בכדי שאתן לך את הנתון, בכדי שתיקח חלק בעוגת החברות הגדולות והמפרסמים".

שמואל שם טוב: אסביר עוד פעם.

שמואל שם טוב: אף אחד לא מקבל את הנתון בלי לשלם.

שמואל שם טוב: כולם משלמים.

שמואל שם טוב: רק מי שמשלם מקבל את הנתון.

עיסאווי פריג': מי מקבל את הנתון?

עיסאווי פריג': המפרסמים או הזכיינים?

שמואל שם טוב: כל חברי הוועדה הזאת, כפי שפירטתי, מקבלים את הנתונים, רק הם.

עיסאווי פריג': חברי הוועדה, הזכיינים מקבלים ויודעים מה שער הדולר בשעה 2 במשחק של ארגנטינה וישראל ועל פי זה קובעים את המחיר למפרסם.

עיסאווי פריג': נכון?

בסאם ג'אבר: מה עם החוק?

בסאם ג'אבר: הרגולטור קובע שיש את "האלא טי.וי", וזהו?

בסאם ג'אבר: וזורקים אותו?

בסאם ג'אבר: אין לו אבא?

בסאם ג'אבר: אנחנו, "האלא טי.

בסאם ג'אבר: וי", רוצים להשתלב בחיי המדינה.

בסאם ג'אבר: אנחנו בעד יחסי יהודים וערבים, אנחנו רוצים להיות "אִין" בכל הדברים שנמצאים במדינה.

בסאם ג'אבר: אנחנו רוצים להתקדם, אנחנו אוהבים את המדינה, אנחנו בעד שלום, אנחנו כל הדברים הטובים.

בסאם ג'אבר: ואתם זורקים אותנו?

בסאם ג'אבר: הרגולטור קבע שאנחנו, "האלא טי.

בסאם ג'אבר: וי", קיימים למען המגזר הערבי, וזהו?

בסאם ג'אבר: כך לעשות למי שהמחזור שלו 3 מיליוני שקלים בשנה?

שמואל שם טוב: בסאם ג'אבר, אני חוזר ואומר את מה שאמרנו לך בפגישה: איננו יכולים לתת נתונים למי שאיננו חבר ועדה.

שמואל שם טוב: אם היית מצטרף לוועדה – הצענו לבסאם גאבר להצטרף לוועדה אך הוא אמר שהוא כרגע לא רוצה לשלם.

עיסאווי פריג': אם בסאם ג'אבר ישלם חצי מיליון שקל ויהיה בוועדה הוא יקבל את הנתון הזה ושמו יתווסף כאן.

עיסאווי פריג': אז המפרסמים הגדולים יסתכלו על הנתח ויתחילו לנהוג אחרת.

שמואל שם טוב: תלוי מה הרייטינג שהוא יקבל.

עיסאווי פריג': אז יש עיוות כי הוא לא מקבל ביטוי.

שמואל שם טוב: לא הבנתי.

שמואל שם טוב: אנחנו מודדים 65 ערוצים, כולל את הערוץ של בסאם ג'אבר.

שמואל שם טוב: אנחנו מודדים אותו.

שמואל שם טוב: אנחנו לא מפרסמים אותו.

עיסאווי פריג': למה אתה לא מפרסם את זה?

שמואל שם טוב: כי הוועדה מפרסמת רק למי שמשלם לה.

עיסאווי פריג': אני רוצה לחייב אותך.

עיסאווי פריג': איך אוכל לחייב אותך לפרסם את הנתונים של כולם בכדי שתשקף מציאות נכונה על מה שהצופה אוהב לראות?

שמואל שם טוב: אם המדינה תשלם עבור המדידה כולם יקבלו את הנתונים.

דב חנין: אדוני היושב-ראש, אני רוצה להחזיר את הדיון חצי צעד אחורה כדי לחדד את המורכבות.

דב חנין: בעצם ועדת המדרוג היום היא גוף פרטי, היא גוף וולונטרי.

דב חנין: זה לא גוף שהמדינה הקימה.

דב חנין: זה גוף שכל מיני גופים שרצו למדוד ביניהם- - -

עיסאווי פריג': המדינה משלמת כסף, תאגיד השידור הציבורי משלם כסף, 5 מיליון שקל.

דב חנין: המדינה משלמת כסף להרבה גופים פרטיים אבל במהות הדברים הגוף הזה פרטי, גוף וולונטרי שהקימו אותו גופים שרצו לסכם ביניהם איך ישלמו על פרסומת במדינת ישראל.

דב חנין: זה המצב הקיים היום.

דב חנין: אני רואה בזה בעייתיות מסוימת כי אני חושב שהמישור הזה לא רק פרטי אלא יש לו גם משמעות ציבורית גדולה מאוד.

דב חנין: כרגע הם פועלים – אני מרגיש קצת קושי עם הדיון – במגרש של המשפט הפרטי.

דב חנין: הם אומרים: אנחנו גוף פרטי, יש לנו כל מיני גורמים שהתאגדו ביחד כדי לפרסם ביחד ולסכם ביניהם איך הם משלמים על פרסומות, ואנחנו אומרים להם: "רגע, אנחנו רוצים שתשקפו את נקודת המבט הציבורית".

דב חנין: יכול להיות שצריך לעשות פה שינוי ולקדם מהלך שיטיל חובות ציבוריות על המערכת הזאת.

עיסאווי פריג': ידידי, הרשות השנייה משלמת עבור שתי מניות, תאגיד השידור הציבורי והטלוויזיה החינוכית משלמים עבור שלוש מניות.

עיסאווי פריג': זה חמש מניות.

עיסאווי פריג': זה כסף של הציבור.

עיסאווי פריג': אני רוצה שהכסף הזה יקבל ביטוי וישקף את הציבור.

שמואל שם טוב: לתאגיד השידור הציבורי, לרשות השנייה ולטלוויזיה החינוכית יש ביחד שישה או שבעה קולות בוועדה.

שמואל שם טוב: כל מה שהם רוצים הם יכולים להעביר, אם הם רוצים.

עיסאווי פריג': זה משפט יפה.

עיסאווי פריג': תגיד לי, הגופים הציבוריים יכולים בוועדה לדרוש שתפרסמו את כל התוצאות?

שמואל שם טוב: בוודאי, כמו כל חבר.

דב חנין: כל התוצאות מתפרסמות.

דב חנין: העניין הוא שהמפרסמים בוחרים לא להתייחס לכל התוצאות.

עיסאווי פריג': הן לא מתפרסמות.

עיסאווי פריג': הם לא מכניסים את מי שלא חבר בוועדה.

דב חנין: התוצאות מתפרסמות במובן הזה, של כמה צופים ערבים וכמה צופים יהודים צופים בכל אחד מן הערוצים ששייכים לפנל שלהם.

דב חנין: העניין הוא שהשותפים בפנל סיכמו ביניהם שהם מתחשבים רק בהצבעה של קולות של יהודים.

דב חנין: זה הדבר הקשה.

דב חנין: הקושי הגדול הוא שאנחנו פה מדברים על גופים שהם בסופו של דבר גופי תקשורת עצמאיים.

עיסאווי פריג': לפני שאני מעביר את רשות הדיבור ליוליה שמאלוב ברקוביץ, אני רוצה לחזור לאמירה של שמוליק שם טוב, שזה מדגם מייצג.

עיסאווי פריג': אני בן האוכלוסייה הערבית, יש לי "יס" בבית ואנחנו יכולים להיות חלק מן המדגם בעתיד, אבל הרוב המוחלט של האוכלוסייה הערבית צופה דרך צלחות לוויין.

איתן כסיף: אין בעיה, אנחנו מודדים גם צפייה דרך צלחות לוויין.

איתן כסיף: מודדים את כל הפלטפורמות.

עיסאווי פריג': מתוך 100 הערבים שיש לכם, כמה מהם צופים דרך צלחות לוויין?

איתן כסיף: הרוב.

איתן כסיף: בסביבות 80% צופים דרך צלחות.

עיסאווי פריג': אבל לא ענית לגבי החלוקה הדתית בין מוסלמים ונוצרים.

בסאם ג'אבר: רק שיגידו לנו מה הבעיה שדיבר עליה מר שמוליק שם טוב בעניין המגזר הערבי.

בסאם ג'אבר: הם אומרים שיש בעיה.

עיסאווי פריג': נשים את הדברים על השולחן.

עיסאווי פריג': אתה לא נגדנו, אתה בעדנו.

עיסאווי פריג': לא?

שמואל שם טוב: כאשר איתן כסיף יסיים אגיד מה הבעיה.

איתן כסיף: אני מנכ"ל "קנטאר מדיה" בישראל.

איתן כסיף: המדגם שאנחנו בונים מתוך סקר הכינון, אותו סקר גדול שעושה מכון "מדגם" של 4,500 אנשים בשנה, שממנו אנחנו לוקחים אחר כך את הבתים, יש לנו מדגם של 700 שמתוכו אנחנו מחליפים כ-20% מן הבתים בכל שנה.

איתן כסיף: הוא בנוי על מודל סטטיסטי מורכב מאוד, שלא אלאה אתכם בפרמטרים שאנחנו מגייסים לפיהם, אבל יש קריטריונים לגייס את האוכלוסייה בשביל להבטיח מדגם של צופי הטלוויזיה.

איתן כסיף: אנחנו צריכים להקפיד שנגייס גם צופים כבדים, גם קלים וגם בינוניים.

איתן כסיף: בתוך זה נמצאים גם הפרמטרים הדמוגרפיים, שלא מגיעים בהכרח בחלק הראשון של הקריטריונים.

איתן כסיף: אבל כאן מגיע עולם הסטטיסטיקה שעובד על אקראיות.

איתן כסיף: גם אם אין כרגע הנחיה שבתוך האוכלוסייה הערבית צריכים להיות כך וכך מוסלמים, כך וכך נוצרים וכך וכך דרוזים, האקראיות מביאה אותם.

איתן כסיף: יש לנו מוסלמים, יש לנו דרוזים ויש לנו נוצרים ערבים.

עיסאווי פריג': אבל על פי משקלם באוכלוסייה?

איתן כסיף: לא בדקנו.

עיסאווי פריג': אני מבקש את הנתון הזה.

איתן כסיף: לא נתבקשנו לכייל את האוכלוסייה על בסיס הדתיות בתוך האוכלוסייה הערבית.

עיסאווי פריג': מי אמור לבקש?

איתן כסיף: מישהו בוועדה.

איתן כסיף: צריך להגיע מישהו מקרב חברי הוועדה, לערוך על זה דיון בוועדה ואז הוועדה מנחה אותנו ואז אנחנו מכיילים גם את הפרמטר הזה.

שמואל שם טוב: זה לא דבר מורכב.

שמואל שם טוב: עשינו את זה לגבי דתיים במגזר היהודי.

עיסאווי פריג': בוועדה שאין בה אף ערבי ואמורה לתת- - -

שמואל שם טוב: אף אחד לא ביקש.

שמואל שם טוב: הם מבקשים מה שהם משלמים.

שמואל שם טוב: אם אתה רוצה שאתן את הנתונים ל"האלא טי.

שמואל שם טוב: וי", לבסאם ג'אבר, אשמח לתת לו את הנתונים.

שמואל שם טוב: אבל הוועדה אומרת: מה פתאום?

שמואל שם טוב: ערוץ 24 וערוץ 9 וערוץ 20 משלמים.

שמואל שם טוב: למה ניתן את זה למי שלא משלם?

שמואל שם טוב: לא רוצים.

שמואל שם טוב: לשאלה של בסאם ג'אבר, מה הבעיות במגזר הערבי – תיכף מנו גבע יסביר לכם כמה קשיים יש לנו במגזר הערבי.

שמואל שם טוב: אנחנו מוציאים על גיוס משפחה ערבית פי שתיים כסף מאשר על גיוס משפחה יהודית.

שמואל שם טוב: אנחנו מצליחים לגייס על כל שבע משפחות יהודיות משפחה ערבית אחת לפנל ומבין כל 20–30 משפחות ערביות משפחה אחת לפנל.

שמואל שם טוב: זה אומר שכל הסקרים שלנו במגזר הערבי צריכים להיות פי חמש.

שמואל שם טוב: כאשר יש נציג ערבי בפנל שיתוף הפעולה אתו הרבה יותר מורכב וקשה, והם לא מתמידים, בשל כל מיני סיבות.

שמואל שם טוב: אחת הסיבות, כי מפחדים להכניס הביתה למכשיר הטלוויזיה מתקן כי הם חושבים שאולי מישהו נכנס אליהם הביתה, אולי השב"כ, אני לא יודע.

שמואל שם טוב: יש יותר בעיות.

שמואל שם טוב: לכן אני משקיע יותר כסף בכל משפחה ערבית מאשר במשפחה יהודית.

שמואל שם טוב: אני מתגמל רק משפחות ערביות שמתגייסות לפנל, אני לא מתגמל משפחות יהודיות, ועדיין אני לא מצליח להגיע לאחוז הנדרש כי אני צריך עוד כסף.

שמואל שם טוב: אם היה לי עוד חצי מיליון או מיליון שקל – החברים לא מוכנים לתת את זה – הייתי מגייס יותר משפחות.

בסאם ג'אבר: אתה מודה כאן קבל עם וְעֵדה שאתם מעוותים את התוצאות, לא משנה למה, כי אין לך כסף.

שמואל שם טוב: לא, התוצאות מדויקות.

בסאם ג'אבר: אתה מוציא מספרים ומחלק את זה למפרסמים ואנחנו משלמים ביוקר.

בסאם ג'אבר: אנחנו כל הזמן חיים באווירה שאנחנו הולכים לקרוס.

שמואל שם טוב: אני נותן נתונים מדויקים.

עיסאווי פריג': אני שואל שאלה נוספת: בעולם המתקדם ובטכנולוגיה המתקדמת היום, שמעתי וקראתי על הורדת אפליקציות בנייד כדי לבדוק את הרייטינג.

עיסאווי פריג': אתם מקובעים 25 שנים באותו מקום.

שמואל שם טוב: אני חוזר ואומר, היום השיטה בכל העולם היא אותה שיטה.

שמואל שם טוב: אנחנו נמצאים בפיגור טכנולוגי מסוים במציאות שלנו ולכן היינו אמורים לצאת למכרז חדש, אבל חברי הוועדה כרגע לא נותנים לנו לצאת למכרז חדש.

עיסאווי פריג': אני רוצה לשמוע את יוליה שמאלוב ברקוביץ.

עיסאווי פריג': אמר שמוליק שם טוב כמה דברים בעקבות השאלות שלנו, שאף אחד מחברי הוועדה לא שאל ולא התעניין, ושחברי הוועדה יכולים לקבל את כל הנתונים אם רק יבקשו.

עיסאווי פריג': אתם כגוף סטטוטורי ממשלתי ציבורי, מה תפקידכם בכל הכוח הזה?

עיסאווי פריג': למה אתם שם אם זה גוף פרטי?

עיסאווי פריג': עם כל הכבוד.

יוליה שמאלוב ברקוביץ: קודם כול, אני חושבת שהדברים ברורים לחלוטין כשאנחנו מדברים, כפי שהערת לפני שתי דקות, שאנחנו מצויים בעידן טכנולוגי מתקדם מאוד.

יוליה שמאלוב ברקוביץ: גם התקנון לא מתחלף וגם במשך 25 שנים לא השתנה שום דבר.

יוליה שמאלוב ברקוביץ: זה כבר אומר דרשני.

יוליה שמאלוב ברקוביץ: נשמע לי קצת מוזר, שבמאה העשרים ואחת, כאשר אפשר היום להוסיף מדידה בכל מיני דרכים, למשל באפליקציות, ולחשוב על אופציות אחרות – יש לנו פה קצת נתונים אבל אני מעדיפה לעשות עבודה יותר מעמיקה ולבוא איתה, שמראים שבמדינות רבות וטובות ונאורות מדובר על כמה דברים שהם לאו דווקא People meter, יש היום דברים נוספים ל-People meter, לא רק People meter.

יוליה שמאלוב ברקוביץ: זה נקודה אחת.

יוליה שמאלוב ברקוביץ: הנקודה השנייה, אני חייבת להגיד בגילוי נאות שאני מכירה את הגוף הזה שנים רבות מאוד.

יוליה שמאלוב ברקוביץ: בתפקידי הקודם הייתה לי בעיה קשה מאוד.

יוליה שמאלוב ברקוביץ: הבעיה מתחילה בכך שאנחנו מדברים בסך הכול על 730 משפחות, בגלל הנושא של המימון, כי זה עולה הרבה מאוד כסף, ומתוך זה מודדים, אם אני לא טועה, 120 משפחות ערביות.

יוליה שמאלוב ברקוביץ: אולי דיברתם על זה, אני בדיוק יצאתי.

שמואל שם טוב: היעד הוא 130.

שמואל שם טוב: עכשיו יש 100.

יוליה שמאלוב ברקוביץ: לא רלוונטי אם זה 70 או 120.

יוליה שמאלוב ברקוביץ: גם אם זה 200 – זה לא מספיק.

בסאם ג'אבר: אפילו לא מבטיחים את האחוז האמיתי.

יוליה שמאלוב ברקוביץ: גם אם זה היה 200 – זה לא היה מספיק.

יוליה שמאלוב ברקוביץ: יושבים פה שני הסטטיסטיקאים הטובים ביותר בארץ, מנו גבע ואיתי כסיף, והם יכולים להגיד שבמדינה הטרוגנית כמו מדינת ישראל, שיש בה אוכלוסיות מאוד מאוד הטרוגניות, שיש להן את הגבולות שלהם, לא יכול להיות שמודדים 100 ערבים ישראלים ו-100 דוברי רוסית.

יוליה שמאלוב ברקוביץ: זה לא יכול להיות.

יוליה שמאלוב ברקוביץ: יש פה בעיה אמיתית במספר הנמדדים.

יוליה שמאלוב ברקוביץ: כפי שנאמר פה, הם גוף מסחרי, הם גוף פרטי אז כמובן שהם מודדים לפי הכסף.

יוליה שמאלוב ברקוביץ: כמה כסף שיש – זה מה שהם עושים.

יוליה שמאלוב ברקוביץ: זו נקודה שחייבים לטפל בה ולראות מה לעשות על מנת להגדיל את הפנל.

עיסאווי פריג': הוא אמר לך: אני רוצה כסף.

יוליה שמאלוב ברקוביץ: תיכף נגיע לכסף.

יוליה שמאלוב ברקוביץ: כסף זה הבעיה הכי גדולה בעולם הזה.

יוליה שמאלוב ברקוביץ: כאשר יש הרבה כסף אז המוח היצירתי מפסיק לעבוד.

יוליה שמאלוב ברקוביץ: בואו ננסה להיות קצת יצירתיים.

יוליה שמאלוב ברקוביץ: לא הכול תלוי בכסף, יש גם דברים שתלויים ברצון.

יוליה שמאלוב ברקוביץ: מנתונים שיש לנו כאן, אני יכולה לומר לך שבצרפת – נכון, אפשר לומר ששם יש 60 מיליון אנשים – הפנל הוא של 5,000 אנשים; בגרמניה הפנל גם מונה 5,000 אנשים, למרות שמדובר על 75 מיליון צרכנים.

יוליה שמאלוב ברקוביץ: מאין הבאתי את הנתונים?

יוליה שמאלוב ברקוביץ: שמוליק שם טוב, גם אנחנו יודעים קצת לעשות עבודה, האמן לי, עבודה מקצועית מאוד.

יוליה שמאלוב ברקוביץ: אתן לך דוגמה ממדינה קטנה יותר: בהולנד יש 16 מיליון צרכנים ובפנל יש 1,250 אנשים.

יוליה שמאלוב ברקוביץ: קודם כול, נתחיל מכך שיש להגדיל את הפנל.

יוליה שמאלוב ברקוביץ: זו הנקודה הראשונה.

יוליה שמאלוב ברקוביץ: הדבר השני הוא מה שקורה אתנו כרגע.

יוליה שמאלוב ברקוביץ: הרשות השנייה – קצת נוח לבוא עכשיו ולהעביר את האחריות לגופים הציבוריים ולהגיד: "למה לא ביקשתם?

יוליה שמאלוב ברקוביץ: " קודם כול, הגעתי לתפקיד לפני כחצי שנה.

יוליה שמאלוב ברקוביץ: לפני כחודשיים קיבלנו מפוקחים נוספים שהם דוברי ערבית ודוברי רוסית.

יוליה שמאלוב ברקוביץ: אני חושבת כרגולטור שחשוב מאוד שאנחנו עכשיו כן נתייחס לזה.

יוליה שמאלוב ברקוביץ: עד כה היה לנו נוח, היה טוב, כי הרגולציה שלנו הייתה על הערוצים 12, 13 ו-14.

יוליה שמאלוב ברקוביץ: היום יש לנו ערוצים נוספים, גם ערוץ 20, גם ערוץ 9 וגם הערוץ הישראלי לדוברי השפה הערבית.

עיסאווי פריג': זה בעצם מה ששמוליק שם טוב אמר לי: אין לך מה להתעסק אתי.

יוליה שמאלוב ברקוביץ: כך הוא אומר, אבל זה כאילו להעביר אלינו את האחריות.

יוליה שמאלוב ברקוביץ: זה לא כל כך מדויק.

יוליה שמאלוב ברקוביץ: זה לא כל כך פשוט כפי שהוא הציג את זה.

יוליה שמאלוב ברקוביץ: הוא זרק את זה למגרש האחר.

יוליה שמאלוב ברקוביץ: אני אוהבת מאוד את שמוליק שם טוב.

עיסאווי פריג': אנחנו חייבים לשנות את המצב.

עיסאווי פריג': אי אפשר שהעיוות הזה יימשך.

יוליה שמאלוב ברקוביץ: לא מזמן קראנו לשמוליק שם טוב ואמרנו לו: אנחנו משלמים קרוב ל-2.5 מיליון שקל.

יוליה שמאלוב ברקוביץ: לא הבנתי למה אני מבזבזת כסף ציבורי אם אין לי שום יכולת להשפיע.

יוליה שמאלוב ברקוביץ: מעבר לזה, למה אני לא נמצאת שם כמשקיף?

יוליה שמאלוב ברקוביץ: למשל איגוד המשווקים הוא משקיף.

יוליה שמאלוב ברקוביץ: למה שאני אשב בוועדה הזאת, אוציא 2.5 מיליון שקל מתקציב הרשות השנייה כאשר אני לא מוכרת פרסום?

יוליה שמאלוב ברקוביץ: שמעתי משמוליק שם טוב – אם אתה מרשה לי להגיד את זה – שאחת הסיבות שאנחנו נמצאים שם היא בגלל בעיית ההגבלים העסקיים, כי כשאנחנו נמצאים שם אנחנו מאפשרים למפוקחים שלנו להיות ביחד.

יוליה שמאלוב ברקוביץ: על אחת כמה וכמה, אז תשלמו לנו אם אנחנו שמאפשרים למערכת הזאת לעבוד.

יוליה שמאלוב ברקוביץ: למה אני צריכה על זה לשלם 2.5 מיליון שקל?

עיסאווי פריג': לוודא שהתחרות מתקיימת.

יוליה שמאלוב ברקוביץ: אני צריכה לשלם כדי שהוועדה תעבוד.

יוליה שמאלוב ברקוביץ: יכול להיות שנצטרך שם לפעול כדי שתתקבל החלטה שאתם תשלמו לנו.

עמנואל גבע: אבל אז בסאם ג'אבר ישלם יותר.

בסאם ג'אבר: כשתבטיחו לנו שזה יהיה מדויק, טוב ואמין אנחנו נשלם.

בסאם ג'אבר: תנו לנו שנה ניסיון ואז נחליט.

עיסאווי פריג': תתחילו לחשוב בכיוון אחר, תתחילו לעשות סיעור מוחות.

שמואל שם טוב: אם יצטרפו עוד חברים לוועדה מן הגופים הציבוריים אז מחיר ההצטרפות לוועדה יהיה זול.

יוליה שמאלוב ברקוביץ: שמעתי קצת תלונות: "מה פתאום את בכלל מתערבת?

יוליה שמאלוב ברקוביץ: זה בכלל גוף ציבורי".

יוליה שמאלוב ברקוביץ: אדוני, יכול להיות שהגיע הזמן להתערב ולראות שמי שמפקח על הנושא הזה יהיה באמת גוף ציבורי.

יוליה שמאלוב ברקוביץ: אם שבעה ערוצים שמוכרים היום פרסום נמצאים בוועדת המדרוג, והם נמצאים תחת פיקוחנו – עזוב את זה, הבעיה הלא פחות נוראית היא שאף אחד לא מודד רדיו.

יוליה שמאלוב ברקוביץ: יש לנו 16 תחנות רדיו, עוד מעט אנחנו בעזרת השם יוצאים בשני מכרזים לתחנות רדיו בערבית בהובלת שר התקשורת, שזה חשוב לו מאוד.

עיסאווי פריג': היה אחד, עכשיו אתם מפצים אותנו בשניים.

יוליה שמאלוב ברקוביץ: עכשיו יהיו לנו שניים.

יוליה שמאלוב ברקוביץ: על אחת כמה וכמה, מה קורה עם הרדיו?

יוליה שמאלוב ברקוביץ: מי מודד את הרדיו?

יוליה שמאלוב ברקוביץ: נכון, זה לא נעים.

יוליה שמאלוב ברקוביץ: כפי שאני אומרת לאנשים שכועסים עליי, כי יש מי שכועסים, כי נוח להם שיש את ועדת המדרוג, אני אומרת: כדי שיהיה טוב לפעמים צריך שיהיה קצת רע.

יוליה שמאלוב ברקוביץ: אז עכשיו אנחנו בסיטואציה שקצת רע אבל בסופו של דבר נגיע למשהו טוב.

עיסאווי פריג': אני שואל את עצמי: הרשות השנייה משלמת 2.5 מיליון שקל.

יוליה שמאלוב ברקוביץ: וביקשה להפסיק לשלם את זה.

עיסאווי פריג': היא שילמה עד עכשיו 2.5 מיליון שקל.

עיסאווי פריג': למה היא לא דרשה, כשהיא ראתה שהפרסום הוא רק לפי היהודים, למה לא התערבתם?

יוליה שמאלוב ברקוביץ: אגיד לך למה.

יוליה שמאלוב ברקוביץ: קודם כול, להעביר את הדיון למגרש הציבורי זה טעות, זה אומר שלא ייצא מזה שום דבר.

יוליה שמאלוב ברקוביץ: הרי הוקמה הוועדה בראשותך כדי באמת שמשהו ישתנה.

יוליה שמאלוב ברקוביץ: אם אנחנו אשמים אז יופי, הנה מצאנו אשם, כל הכבוד.

יוליה שמאלוב ברקוביץ: זה לא המטרה.

יוליה שמאלוב ברקוביץ: אני אומרת לך, כפי שאמרתי בכנות, עד כה אנחנו לא פיקחנו על ערוץ טלוויזיה בשפה הערבית.

יוליה שמאלוב ברקוביץ: היום אנחנו מפקחים וזה חשוב מאוד, אז אנחנו מדברים על זה.

עיסאווי פריג': איפה תפקידך בכל הוועדה הזו?

יוליה שמאלוב ברקוביץ: נכון להיום להגיד: "אנחנו מבקשים שתמדדו טוב יותר".

יוליה שמאלוב ברקוביץ: אנחנו נגיד את כל זה.

יוליה שמאלוב ברקוביץ: ואז מה?

עיסאווי פריג': מה תפקידך בוועדה היום?

יוליה שמאלוב ברקוביץ: מאז שנכנסתי לתפקיד לא הייתי שם אף פעם.

יוליה שמאלוב ברקוביץ: הייתי הרבה שנים לפני.

יוליה שמאלוב ברקוביץ: אשמח שניר שויקי, מנכ"ל הרשות השנייה, יסביר מה תפקידנו.

עיסאווי פריג': מעניין אותי.

עיסאווי פריג': מה תפקידך בוועדה?

ניר שויקי: אני רוצה להתחבר למה שיוליה שמאלוב ברקוביץ אמרה.

ניר שויקי: היום אנחנו מפקחים על הרבה יותר ערוצים ואנחנו רואים את התפקיד שלנו – ובגלל זה גם יוליה שמאלוב ברקוביץ העלתה את כל הלבטים האלה, גם לגבי המשך החברות בוועדה וגם לדאוג לכך שכל הציבורים, גם הערבים וגם הרוסים, יקבלו ייצוג נאות.

ניר שויקי: אגב, את הסגמנטציה הזאת בתוך הציבור הערבי אני אפילו ברמה האישית לא הכרתי, שיש דרישה לחלוקה כזאת לגבי מידע על מוסלמים ונוצרים.

ניר שויקי: אנחנו רואים את תפקידנו – אני לא יודע אם נמשיך בסופו של יום בוועדה – לדאוג גם לסגמנטציה הזאת.

בסאם ג'אבר: הכוונה היא האמינות.

ניר שויקי: הבנתי היטב.

ניר שויקי: דיברנו על כך שמודדים אוכלוסייה ערבית, אבל הפילוח הפנימי בתוך כלל האוכלוסייה הזו לא משקף את חלקם באוכלוסייה.

עיסאווי פריג': זה פגם אחד.

ניר שויקי: עולות פה כל מיני שאלות.

ניר שויקי: אנחנו רואים את התפקיד שלנו עכשיו כתפקיד הרבה יותר רחב בהשוואה לעולם הקודם, כשהרשות הצטרפה היסטורית לוועדה הזאת ועיקר הפיקוח שלנו היה על שני ערוצים מסחריים.

ניר שויקי: היום אנחנו רואים את התפקיד שלנו ואת המחויבות שלנו באופן הרבה יותר רחב, על הרבה יותר ערוצים, ולכן הועלו כל התהיות האלה.

ניר שויקי: אנחנו גם עושים עבודה רחבה מאוד בשביל לבדוק את כל הנושא הזה.

עיסאווי פריג': כמה זמן אתה בוועדה?

ניר שויקי: שלוש שנים.

עיסאווי פריג': בשלוש השנים הללו מה היה תפקידך בתוך הוועדה?

ניר שויקי: בתוך הוועדה מתקבלות החלטות שוטפות על כל מיני פרמטרים.

עיסאווי פריג': במה זה קשור אליך?

שמואל שם טוב: הוא נציג הרשות השנייה בוועדה והיה גם יושב-ראש הוועדה למשך תקופה מסוימת.

ניר שויקי: נדבר ברמה הפרקטית, וגם יוליה שמאלוב ברקוביץ אמרה את זה: הרשות השנייה נמצאת שם מיום הקמת הוועדה, בין היתר כדי לאפשר את קיומו של הגוף הזה, בשל כל מיני שיקולי הגבלים עסקיים.

ניר שויקי: בראשית הדרך סברו שנכון שיהיה גוף כזה, שיהיה גוף אחד אובייקטיבי.

ניר שויקי: בעבר פעלו לפי שיטה אחרת.

ניר שויקי: ולכן הרשות נמצאת שם, בעיקר כדי להבטיח את קיומה של הוועדה.

עיסאווי פריג': איך לפי דעתך מתקנים את העיוות הקיים?

ניר שויקי: כפי שאמרתי, הרשות השנייה עושה עבודה קצת יותר רחבה על כל נושא המדרוג בעולם בשביל למדוד את הנושא הזה, גם בעולם וגם בכלל.

ניר שויקי: אנחנו מעמיקים קצת יותר בכל עניין שיטת המדידה.

ניר שויקי: האינטרס שלנו, מעבר לשיקולים הכספיים שיוליה שמאלוב ברקוביץ ציינה, שהם גם שיקולים לא פשוטים – כאשר יוליה שמאלוב ברקוביץ הגיעה לתפקיד היא העלתה את השאלה הזאת, ובצדק, למה גוף ציבורי, שהוועדה קיימת בזכותו, צריך להוציא סכומים כאלה.

ניר שויקי: כפי שאמרתי קודם לכן, אנחנו צריכים לוודא – באים אלינו ערוצים כאלה ואחרים, כולל הערוץ הערבי שטוען שאין שיקוף של המדידה כפי שהיא אמורה להיות, ואנחנו נבחן את הנושא הזה גם בערוץ הרוסי וגם בערוץ 20, שיש לו טענות.

ניר שויקי: אנחנו רוצים בסוף לראות איך אנחנו מתקדמים עם הדבר הזה, אם אפשר לתקן את זה במסגרת הוועדה הקיימת או שאולי יהיו פתרונות יותר קיצוניים ויצירתיים.

עיסאווי פריג': אני מסתכל, זה לא אישי כי אני לא רואה את קשת, רשת או ערוץ 10.

עיסאווי פריג': הם נהנים מן המצב הקיים כי על פי הנתונים טוב להם.

שמואל שם טוב: גם הם בוכים – אל תטעה.

עיסאווי פריג': זה מתאים להם, ברור לי.

עיסאווי פריג': אני מדבר אליכם כי אתם השותפים שלי, אני רואה את עצמי שם.

עיסאווי פריג': האם אין בעולם מודלים שהרגולטור אחראי?

יוליה שמאלוב ברקוביץ: בחלק מן המקרים הוא מין שותף אחראי.

יוליה שמאלוב ברקוביץ: תשאל שאלה אחרת ואני אבדוק בינתיים.

שמואל שם טוב: אין דבר כזה בעולם.

שמואל שם טוב: אולי במדינות טוטליטריות.

יוליה שמאלוב ברקוביץ: לא, לא בקומיסרים ולא ברוסיה.

עיסאווי פריג': זה מעניין אותי.

עיסאווי פריג': למה?

עיסאווי פריג': שמוליק שם טוב, כי יש עיוות ואני רוצה שתעזור לי לשנות את זה.

שמואל שם טוב: תגדיר את העיוות.

שמואל שם טוב: אתה אומר שמשתמשים בנתונים של המגזר היהודי בלבד.

יוליה שמאלוב ברקוביץ: אני רוצה לענות לך: באיטליה, שלא נמדדת כטלוויזיה הכי איכותית בעולם, יש את סמכות הפיקוח של הרגולטור על ועדת המדרוג.

יוליה שמאלוב ברקוביץ: אני רוצה לחזק את מה שאמר ניר שויקי.

יוליה שמאלוב ברקוביץ: נשמח מאוד לשבת כאן.

יוליה שמאלוב ברקוביץ: יש לנו הרבה נתונים מעניינים, שאולי בגלל שאתם עושים עבודה קשה אין לכם זמן עדיין להגיע אליהם ואנחנו נשמח לשבת אתכם.

שמואל שם טוב: אני מבטיח לך שאנחנו עושים עבודה יותר מכם בנושא הזה.

יוליה שמאלוב ברקוביץ: אין לי ספק.

יוליה שמאלוב ברקוביץ: יש כאן משהו שחשוב מאוד להתייחס אליו.

יוליה שמאלוב ברקוביץ: בסופו של דבר מדובר על גוף פרטי, גוף מסחרי.

יוליה שמאלוב ברקוביץ: לא יעזור שום דבר.

עיסאווי פריג': כן יעזור, כי המדינה משתתפת במימונו.

יוליה שמאלוב ברקוביץ: לא, גם אנחנו תאגיד עצמאי.

עיסאווי פריג': לא, אתם גוף סטטוטורי ממשלתי.

יוליה שמאלוב ברקוביץ: אני רוצה להסביר לך.

יוליה שמאלוב ברקוביץ: זה נקודה חשובה מאוד.

יוליה שמאלוב ברקוביץ: זה גוף מסחרי.

יוליה שמאלוב ברקוביץ: אנחנו נמצאים שם, כפי שאמרתי קודם וכפי ששמוליק שם טוב אומר וכפי שניר שויקי אומר, גם מתוך שיקולים של הגבלים עסקיים, כדי לאפשר להם להתכנס.

עיסאווי פריג': ותאגיד השידור הישראלי והטלוויזיה החינוכית – מה יש לטלוויזיה החינוכית לעשות שם?

יוליה שמאלוב ברקוביץ: היא מוכרת פרסום.

עיסאווי פריג': בשביל החסויות שהיא משדרת?

עיסאווי פריג': נו, באמת, תפסיקו.

עיסאווי פריג': זה לא משכנע.

יוליה שמאלוב ברקוביץ: אגב, אני רוצה להגיד פה משהו שאולי יהיה פצצה, אבל אני באמת לא מבינה למה הטלוויזיה החינוכית ולמה תאגיד השידור הישראלי מוכרים פרסום.

יוליה שמאלוב ברקוביץ: זו שאלה לוועדה הזו, אחרת אני לא יודעת.

יוליה שמאלוב ברקוביץ: אבל הם כאן נמצאים בתוך ועדת המדרוג.

איתן כסיף: גם אם הם לא היו מוכרים פרסום, אני יכול לומר לכם, אנחנו פועלים ב-40 מדינות בעולם.

איתן כסיף: הגופים הציבוריים, הערוצים הציבוריים הם חלק בלתי נפרד מכל ועדה למדרוג שקיימת בעולם.

איתן כסיף: לא בשביל למכור פרסומות אלא בשביל להבין את הצפייה בטלוויזיה.

איתן כסיף: הם רוצים לעשות לוח שידורים טוב יותר.

איתן כסיף: הם היו עושים בין כה וכה סקרים בשביל להבין איך מתקבלות התוכניות שהם משדרים, אז הם מצטרפים לוועדת המדרוג.

יוליה שמאלוב ברקוביץ: אני מודה לך על מה שאמרת עכשיו.

יוליה שמאלוב ברקוביץ: זה בדיוק מה שאני רוצה להגיד.

יוליה שמאלוב ברקוביץ: מה זאת אומרת "הם היו עושים בין כה וכה סקרים"?

יוליה שמאלוב ברקוביץ: זה בדיוק מה שאני רוצה לבדוק עכשיו – אולי יש סקרים טובים יותר, אולי צריך לשלב, אולי זה היה זול יותר?

יוליה שמאלוב ברקוביץ: כל שאנחנו מנסים לבדוק הוא איך אנחנו כרשות ציבורית נותנים מענה אמיתי לשוק הפרסום במדינת ישראל, שנמצא במצב נוראי וקטסטרופלי, כי הם מפוקחים שלנו.

שמואל שם טוב: אני מכבד את זה.

שמואל שם טוב: תבדקו.

עיסאווי פריג': אגיד את דעתי.

עיסאווי פריג': אנחנו נסכם עוד מעט.

עיסאווי פריג': יובל פישר מ"כאן", למה אתם משלמים 2 מיליון שקל?

שמואל שם טוב: התאגיד משלם מיליון שקל עבור יחידה אחת.

עיסאווי פריג': בסדר.

עיסאווי פריג': למה?

יובל פישר: ל"כאן" גם יש אינטרסים מסחריים בגין החסויות שאנחנו משדרים.

יובל פישר: המפרסמים משלמים לפי הרייטינג.

יובל פישר: יש לנו חסויות אבל גם חסויות נקבעות לפי נקודת רייטינג בזמן שהן משודרות.

עיסאווי פריג': מה אתה אומר, זאת הסיבה הישירה?

יובל פישר: לא.

יובל פישר: הדבר השני, אנחנו כגוף ציבורי, שבסוף משלם כסף עבור תוכניות טלוויזיה, רוצים לדעת כמה אותה תוכנית טלוויזיה הצליחה באוכלוסייה.

יוליה שמאלוב ברקוביץ: יש לכם אופציה רק לקנות נתונים?

שמואל שם טוב: לא, אין אופציה לערוץ משדר בישראל לקנות נתונים, הוא יכול רק להצטרף לוועדה.

עיסאווי פריג': אז הוא פתח לנו אפשרות אחרת: אפשר אולי למכור נתונים.

שמואל שם טוב: לא, אי אפשר.

עיסאווי פריג': אז צריך לשנות את התקנון ולהכניס אפשרות כזאת.

שמואל שם טוב: אי אפשר למכור נתונים.

שמואל שם טוב: לא יכול להיות שערוץ ישלם לוועדה מיליון שקל ויבוא ערוץ אחר וישלם 50 שקל עבור קניית נתונים.

שמואל שם טוב: זה לא ילך.

שמואל שם טוב: אין דבר כזה, אין אופציה כזאת.

יוליה שמאלוב ברקוביץ: בל נשכח שזה גוף מסחרי פרטי, לא יעזור שום דבר.

עיסאווי פריג': אז למה אנחנו מקיימים את הדיון אם זה גוף מסחרי?

עיסאווי פריג': אז אני אדבר עם הרשות השנייה ועם הגופים הציבוריים ואנהל מאבק מולם, להם הם מבזבזים 5 מיליון שקל.

שמואל שם טוב: חבר הכנסת פריג', הבעיה שלך היא לא עם הוועדה.

שמואל שם טוב: הוועדה מודדת נתונים ומספקת אותם.

שמואל שם טוב: אתה רוצה שהיא תמדוד יותר טוב ויותר מדויק, נניח במגזר היהודי ובמגזר הרוסי?

שמואל שם טוב: נניח שיש עיוותים כלשהם – מעירים לוועדה והוועדה תעשה את זה.

שמואל שם טוב: אי אפשר לבלום את המדידה המדויקת.

שמואל שם טוב: אולי זה יעלה עוד קצת כסף, אז יגייסו עוד קצת כסף.

שמואל שם טוב: זאת לא הבעיה.

שמואל שם טוב: הבעיה שלך אינה בוועדה.

שמואל שם טוב: הוועדה עובדת כמו כל ועדה בעולם, על פי אותם עקרונות, מדויקת מאוד, תחת ליווי סטטיסטי, בהתאם לתקציבה.

שמואל שם טוב: תוסיפו רק חצי מיליון שקל ואז המדידה בקרב הערבים תשתפר.

שמואל שם טוב: לא שהוא יוסיף אלא שהרשות השנייה תוסיף.

שמואל שם טוב: הרשות השנייה גם רוצה להוריד את התקצוב שלה.

שמואל שם טוב: אם הרשות השנייה לא תשלם אז מחר המדידה שלי תהיה עוד פחות טובה.

יוליה שמאלוב ברקוביץ: בכול אנחנו אשמים...

שמואל שם טוב: אני לא אומר כך.

שמואל שם טוב: דיברתי על הרשות השנייה כדוגמה.

שמואל שם טוב: אנחנו היום עומדים לפני מכרז חדש.

שמואל שם טוב: אם תחליט הוועדה בראשותך עכשיו שהיא מעודדת את המכרז הזה – המכרז הזה אמור לצאת.

שמואל שם טוב: הוא כבר לא על 700 משפחות אלא על 900 משפחות, הוא על מדידה עם הטכנולוגיות הכי חדישות, הוא מכרז בין-לאומי הכי חזק.

שמואל שם טוב: אם תגיד הוועדה, או הרשות השנייה: "אנחנו תומכים במכרז, הולכים למכרז רק בתנאי שיפרסמו כך וכך אוכלוסיות", נגמר העניין.

עיסאווי פריג': אני שואל שאלה אחרת:

עיסאווי פריג': בפרסום המדדים שלכם, למה אתם מפרסמים מדד כללי ומדד בתי אב יהודיים?

שמואל שם טוב: כי זה מה שמבקשים מאתנו.

שמואל שם טוב: אם מחר תבקש ממני נתונים רק על המגזר הערבי, תקבל ממני נתונים רק על המגזר הערבי.

שמואל שם טוב: מבקשים מאתנו עשרות פילוחים.

עיסאווי פריג': התוכניות והפרסום, הזכיינים בוחנים אותם לפי בתי אב יהודיים, לא לפי הנתון הכללי.

שמואל שם טוב: נכון.

עיסאווי פריג': איך אני פורץ את ההסתכלות הזאת?

עיסאווי פריג': תעזור לי, אני מבקש את עזרתך.

עיסאווי פריג': איך?

שמואל שם טוב: זה הסכם בין חברות הפרסום לבין הזכיינים.

עיסאווי פריג': אבל זה עיוות.

שמואל שם טוב: אבל אני לא יודע.

עיסאווי פריג': אני רואה רק את ערוץ 12 ו-13 ואת ערוץ 10, ואני לא נכלל שם.

שמואל שם טוב: אינני יכול לעשות דבר כדי להשפיע איך השוק מתנהג.

שמואל שם טוב: מחר יחליטו שנותנים רק חצי מן הכסף עבור נקודת רייטינג.

שמואל שם טוב: אני לא יכול להגיד על זה כלום.

יובל פישר: לגבי המדידה, לפני כשבועיים בערך השתנתה שיטת הפרסום ומפרסמים רייטינג במשקי בית יהודיים ואלפים בכלל האוכלוסייה בגילאי 4 פלוס.

יובל פישר: הנתון על כלל האוכלוסייה באלפים מייצג את כל האוכלוסייה ולא רק את משקי הבית היהודיים.

שמואל שם טוב: אבל השוק לא מתנהל לפי זה.

עיסאווי פריג': אני רוצה שהשוק יתנהל לפי מדד כללי ולא לפי מדד בתי אב יהודיים בלבד.

עיסאווי פריג': איך מגיעים לזה?

שמואל שם טוב: אני לא יודע.

שמואל שם טוב: מה לעשות, זה לא תלוי בי.

עיסאווי פריג': תבינו, זה חסם מרכזי.

בסאם ג'אבר: לדעתי דבר כזה הוא לא חוקי.

שמואל שם טוב: לא חוקי – אז לא נפרסם.

יוליה שמאלוב ברקוביץ: אתה אומר, בשוק הכללי.

יוליה שמאלוב ברקוביץ: כפי שאמרתי בהערה הקודמת שלי, מדובר על מדינה הטרוגנית מאוד.

יוליה שמאלוב ברקוביץ: מי זה הכללי?

יוליה שמאלוב ברקוביץ: זה חרדים, זה דוברי רוסית, זה ערבים?

יוליה שמאלוב ברקוביץ: מי זה?

עיסאווי פריג': אז נשפר אותו.

יוליה שמאלוב ברקוביץ: זה לא כל כך פשוט.

יוליה שמאלוב ברקוביץ: לכן הפנל צריך להיות גדול יותר.

יוליה שמאלוב ברקוביץ: צריך מכל האוכלוסייה לקחת מספר הרבה יותר גדול של אנשים.

יוליה שמאלוב ברקוביץ: אפרופו השאלה אם זה פרטי או ציבורי, יכול להיות שלכיוון הזה צריך ללכת.

יוליה שמאלוב ברקוביץ: האם גוף כזה לא אמור להיות מפוקח על ידי איזשהו גוף ציבורי כדי לדעת מה הוא המדד שעל פיו עובד כל השוק?

איתן כסיף: למען הסדר הטוב, אני רוצה לציין שהשוק עובד על בסיס היצע וביקוש ויודע להשתמש בנתונים.

איתן כסיף: לדוגמה, הערוץ הרוסי, ערוץ 9, לא עובד על בסיס משקי בית יהודיים אלא עובד על בסיס עולים ממדינות חבר העמים או דוברי רוסית.

איתן כסיף: כלומר, הנתונים קיימים במערכת ואפשר להשתמש בהם.

עיסאווי פריג': אמג'ד שביטה מעמותת "סיכוי", בבקשה.

אמג'ד שביטה: ראשית, אני רוצה לברך אותך, אדוני היושב-ראש, ולאחל הצלחה גם לך וגם לוועדה החשובה הזו, וגם לברך את מר בסאם ג'אבר ואת הערוץ הערבי, שם נעשית עבודה חשובה מאוד למרות כל הקשיים.

עיסאווי פריג': אבל הוא נוכח-נפקד בפרסום.

אמג'ד שביטה: אני רוצה להסב את תשומת הלב לכך שכאשר מדובר שיש בפנל 18% מן האוכלוסייה הערבית אבל מחשבים 24%, לוקחים נתח קטן אבל מגדילים אותו על פי נוסחה כלשהי וזה לא ממש עובד.

אמג'ד שביטה: גם לא מייצגים את כל מרכיבי האוכלוסייה הערבית.

אמג'ד שביטה: ההגדלה הזאת מ-18% ל-24% היא כמו לקחת מדגם של חמישה אנשים, להכפיל אותו ולהגיד שעשינו מדגם של 400 אנשים.

אמג'ד שביטה: זה מעוות.

עיסאווי פריג': לא הבנתי את זה, אני חייב להגיד.

שמואל שם טוב: בגדול, זה נכון.

אמג'ד שביטה: אם 18% הם צופים מן האוכלוסייה הערבית ומחשבים אותם כ-24%- - -

שמואל שם טוב: כל אחד ב-18% הוא כמו אחד וחצי.

קריאה: מפעילים פקטור.

בסאם ג'אבר: ואחר כך מחלקים את הנתונים של דוברי הערבית למדיה בעברית, לערוצים הגדולים.

עיסאווי פריג': אתה שומע?

שמואל שם טוב: בגלל זה אני מקדיש כל כך הרבה מאמצים כדי לנסות להגדיל את המדגם.

אמג'ד שביטה: זה אמנם פוגע ישירות בערוץ "האלא טי.

אמג'ד שביטה: וי" אבל זה פוגע בתקשורת הערבית בכללותה.

אמג'ד שביטה: לכן אנחנו מקווים מאוד שהדיון הבא יעסוק במחויבות אחרת של המדינה, הלפ"מ והתקציבים שמושקעים בתקשורת הערבית.

אמג'ד שביטה: אנחנו מאמינים שחיזוק של התקשורת הערבית גם מאתגר את התקשורת העברית.

אמג'ד שביטה: אני רוצה להסב את תשומת הלב גם לכך שבישיבה הזאת יש מחסור גדול באנשי תקשורת ערבים שלא נמצאים כאן.

יוליה שמאלוב ברקוביץ: לא באו או שאין?

אמג'ד שביטה: שלא נמצאים בישיבה הזאת.

אמג'ד שביטה: זה חלק מן הבעיה.

בסאם ג'אבר: זה היה מיועד לטלוויזיה ואין במגזר הערבי ערוץ בערבית, פרט לאחד.

אמג'ד שביטה: כאשר התקשורת הערבית מוחלשת, גם העיתונאים הערבים מוחלשים.

אמג'ד שביטה: זה המסר שרציתי להעביר.

עיסאווי פריג': העיתונאים הערבים מוחלשים כאשר הרייטינג נקבע לפי בתי אב יהודיים והשעה של שידורים בערבית בערוץ 10 ובשידורי קשת ורשת היא שעה של ליגה ג', לא מושקעת.

שמואל שם טוב: גם את השעה הזאת הם עושים כי חייבו אותם לעשות.

עיסאווי פריג': אם היו רואה ברייטינג שהערבים צופים בתוכניות אז היו יותר מגישים ערבים, היו יותר שחקנים ערבים, היו יותר תוכניות בערבית, תוכניות מושקעות, לא רק ב"האלא טי.

עיסאווי פריג': וי" אלא גם בערוצים האחרים.

עיסאווי פריג': אבל מאחר והערבים לא שם אז למה שישקיעו?

עיסאווי פריג': שמוליק שם טוב, הבנת לאן אני הולך?

אמג'ד שביטה: כאן נשאלת השאלה: האם מישהו מרשויות הממסד מפקח?

אמג'ד שביטה: האם תאגיד השידור הישראלי או הרשות השנייה מפקחים על כך שעושים את הנתח של השידור בערבית?

אמג'ד שביטה: הערה אחרונה, אני מקווה מאוד שבסיכום גם ייכלל סעיף שמדבר על מעקב, למשל שתוך שישה חודשים נשב כאן שוב ונקבל דיווח.

עיסאווי פריג': לפני שאני מציע את הסיכום, בסאם ג'אבר, אתה רוצה להגיד משהו לפרוטוקול?

בסאם ג'אבר: כבר אמרתי את מה שרציתי להגיד.

עיסאווי פריג': שאלת ודיברת בקריאות ביניים.

עיסאווי פריג': עכשיו תגיד את הדברים בצורה מסודרת.

בסאם ג'אבר: אני מייצג כאן את ערוץ "האלא טי.

בסאם ג'אבר: וי" ואני רוצה לקדם את הערוץ.

בסאם ג'אבר: הערוץ עבר החלטה רגולטורית, שישבנו כאן בדיונים במשך יותר מחודש עד שנתגבשה.

בסאם ג'אבר: אנחנו רוצים להגיש שירות למגזר הערבי, לציבור שצופה בנו, בדיוק ברמה שהציבור היהודי מקבל.

עיסאווי פריג': המפרסמים הגדולים לא מפרסמים אצלך.

בסאם ג'אבר: אין שום ספק שכל דוברי הערבית יודעים שערוץ "האלא טי.

בסאם ג'אבר: וי" עושה עבודה טובה מאוד.

עיסאווי פריג': היום אתה נכנס כמעט לכל בית במגזר הערבי, כולם רואים את שידורי הערוץ.

בסאם ג'אבר: אבל לפי ועדת המדרוג של שמוליק שם טוב אני חצי אחוז.

בסאם ג'אבר: בפועל כולם יגידו לך אותו דבר.

עיסאווי פריג': עזוב, בשטח אתה נמצא.

בסאם ג'אבר: אנחנו נמצאים כמעט בכל בית ערבי, אבל בסקרים שלכם אנחנו פחות מחצי אחוז.

בסאם ג'אבר: אתה הראית לי.

בסאם ג'אבר: זה לא הגיוני.

עיסאווי פריג': אני אומר לך שהם נמצאים בשטח, אני יודע.

עיסאווי פריג': אני רואה מה קורה ברחוב הערבי.

בסאם ג'אבר: קבל עם ועולם רואים שיש עיוות כלפי "האלא טי.

בסאם ג'אבר: וי".

בסאם ג'אבר: אנחנו רוצים שזה יתוקן.

בסאם ג'אבר: כפי שאמרתי בהתחלה, אני רוצה להשתלב בחיי המדינה, אני רוצה לשדר את הדבר הזה למגזר הערבי וזה אינטרס של כולם.

בסאם ג'אבר: אני לא מקבל שום סיוע, שום עזרה שלכם, ואתם אפילו לא מגלים הבנה.

בסאם ג'אבר: אני רוצה להמשיך, אני רוצה להתקיים ומה שאתם עושים, אתם גורמים לכך שאני כל הזמן בספק אם אני ממשיך או לא.

בסאם ג'אבר: זה לא בסדר.

עיסאווי פריג': תודה.

עיסאווי פריג': יוליה שמאלוב ברקוביץ לפני הסיכום, בבקשה.

יוליה שמאלוב ברקוביץ: אמנם יושב פה נציג של המועצה לשידורי כבלים ולשידורי לוויין.

עיסאווי פריג': נציג המועצה לשידורי כבלים ולשידורי לוויין לא רוצה להתייחס.

עיסאווי פריג': השר בעמדתנו.

עיסאווי פריג': הוא אמור לכתוב מכתב.

עיסאווי פריג': חבל שלא היה כאן.

עיסאווי פריג': תחילתה של הישיבה הבאה תהיה המשך לישיבה הזאת והוא יהיה נוכח ויגיד את עמדתו.

יוליה שמאלוב ברקוביץ: רציתי להגיד שנכון שכרגע זה נראה עדיין בעייתי, אבל אסור לנו לשכוח שבמדינת ישראל יש את הכבלים והלוויין, שבאופן רציף רואים מי נמצא במשפחה ואיזה סרט ואיזו תוכנית הוא רואה, כי ניתן לראות בממירים במה צופים.

יוליה שמאלוב ברקוביץ: הבעיה היחידה, אם אני מבינה נכון- - -

עיסאווי פריג': רק רגע, יס והוט יכולים בכל זמן נתון לראות במה אני מסתכל?

יוליה שמאלוב ברקוביץ: הם יכולים לדעת במה אתה מסתכל אבל הם לא יודעים מי מסתכל.

יוליה שמאלוב ברקוביץ: זאת בעיה שצריך לראות מה עושים איתה.

עיסאווי פריג': אבל בשל המכשיר שיש לי בבית הם יודעים שאני צופה בערוץ 12?

יוליה שמאלוב ברקוביץ: כן, הם יודעים שהמשפחה מסתכלת כרגע על חדשות 2, על חדשות 10 או חדשות 20.

עיסאווי פריג': ובדיקת הרייטינג על ידי הוט ויס, איך היא מתבצעת?

עיסאווי פריג': כך?

יוליה שמאלוב ברקוביץ: הם לא צריכים את זה כי הם לא מוכרים פרסום.

עיסאווי פריג': אבל בשביל לדעת על מידת הצפייה בתוכניות, בהתאם לטענה של איתן כסיף שצריך לדעת את הרייטינג בשביל לבחון את התוכניות.

יוליה שמאלוב ברקוביץ: נקודה חשובה מאוד, הבעיה פה היא שלא יודעים מי צופה כביכול.

יוליה שמאלוב ברקוביץ: מה זאת אומרת?

יוליה שמאלוב ברקוביץ: אני רוצה לסייג פה את הדברים שלי בכל מקרה.

יוליה שמאלוב ברקוביץ: אם עכשיו הם רואים שאצלי במשפחה פתוחה תוכנית בערוץ 8 אז הם יודעים שאני צפיתי בערוץ 8.

עמנואל גבע: לא את.

עמנואל גבע: הם יודעים שהטלוויזיה הייתה פתוחה בערוץ 8.

יוליה שמאלוב ברקוביץ: אבל הם לא יודעים מי צופה.

עיסאווי פריג': בשיטת המדרוג יודעים מי הפרט שצופה?

עמנואל גבע: כן.

בסאם ג'אבר: אתם יודעים מי במגזר הערבי רואה את התוכנית?

שמואל שם טוב: כן.

בסאם ג'אבר: אתם אומרים "כן", אבל אתה שומע פה, אומרים לך שכמעט ב-100% מן הבתים במגזר הערבי רואים את "האלא טי.

בסאם ג'אבר: וי".

בסאם ג'אבר: אתם מצביעים על חצי אחוז.

בסאם ג'אבר: לא רציני מה שאתם אומרים.

יוליה שמאלוב ברקוביץ: אני חייבת להגיד משהו שנורא יעצבן עכשיו את שמוליק שם טוב, אבל אני מבקשת את סליחתך.

יוליה שמאלוב ברקוביץ: מה עושה People meter?

יוליה שמאלוב ברקוביץ: כשמכניסים אותו הביתה הוא מחייב את מי שנבחר להשתמש בו תוך כדי צפייה.

יוליה שמאלוב ברקוביץ: זאת אומרת: אמא הסתכלה, אבא נכנס, הילד נכנס.

יוליה שמאלוב ברקוביץ: אני צודקת או לא? הם צריכים להזדהות.

יוליה שמאלוב ברקוביץ: אני רוצה לשאול אותך: אתה מאמין בזה שכל מי שיש לו People meter בשנייה שהוא יוצא לשירותים או למטבח הוא מסמן "יצאתי", "נכנסתי", "יצאתי", "נכנסתי"?

שמואל שם טוב: אי אפשר להשאיר משפט כזה בלי תגובה.

שמואל שם טוב: אתם חייבים להבין, בכל העולם, כולל בארצות הברית ובכל ארץ מפותחת, מודדים עם People meter באמצעות שלט.

שמואל שם טוב: אין שיטה אחרת.

יוליה שמאלוב ברקוביץ: יש.

יוליה שמאלוב ברקוביץ: נמצא.

עיסאווי פריג': הורדת האפליקציה הזאת לא קיימת.

שמואל שם טוב: אין שיטה אחרת.

שמואל שם טוב: כבלים ולוויין יש בכל העולם.

שמואל שם טוב: אף אחד לא מודד רייטינג בכבלים ולוויין.

שמואל שם טוב: יש המון עיוותים: אתה לא יודע מי הצופה, אתה יודע רק שהמכשיר פתוח.

שמואל שם טוב: אגב, אנחנו כוועדה נמצאים היום במגעים עם הכבלים והלוויין כדי לקבל את הנתונים מהם, לחבר לנתונים שלנו ולשפר את המדידה שלנו.

שמואל שם טוב: יכול להיות שזה ייצא אל הפועל, אבל זה לא תחליף למדידת ה-People meter.

שמואל שם טוב: אין כיום תחליף למדידת ה-People meter.

יונתן בייסקי: הערה קצרה: אני לא בטוח שמה שנאמר לגבי הממירים של הוט ויס מדויק.

יונתן בייסקי: אני מציע לזמן את אנשי הוט ויס לישיבה הבאה כדי שאם יהיו שאלות הם יוכלו לענות.

יוליה שמאלוב ברקוביץ: כבר נפגשתי איתם ושאלתי אותם את השאלות.

יונתן בייסקי: צריך שהם יהיו כאן.

עיסאווי פריג': אגיד את דעתי.

עיסאווי פריג': שמוליק שם טוב, מנו גבע, איתן כסיף, החלטנו להעלות לכאן את סוגיית המדרוג כי די לעניין ההדרה של המיעוט הערבי במדינה.

עיסאווי פריג': ברגע שהערבים יהיו במדיה ובתקשורת הם יהיו חלק מן הציבוריות.

עיסאווי פריג': אני לא מדבר רק על "האלא טי.

עיסאווי פריג': וי" מבחינת הפרסום, אלא גם על ערוץ 12 ו-13 ועל ערוץ 10, שברגע שייקחו את הצופה הערבי בחשבון אתחיל לראות שדר ערבי ומגיש ערבי וכישרונות, דבר שהיום אין לי.

עיסאווי פריג': למה אין לי?

עיסאווי פריג': כי אין מי שישקיע, אז איך אקבל את הכישרונות האלה?

עיסאווי פריג': אני רואה באיזו שעה יש שידורים בערבית בערוצים 10, 12 ו-13 ואני מתבייש.

עיסאווי פריג': זה לא מתאים למדינה מודרנית ומתקדמת כמו מדינת ישראל, עם כל הכבוד, וכפי שאמרת: כי החוק מחייב אותם.

עיסאווי פריג': אסכם את הדיון בשלוש נקודות.

עיסאווי פריג': שמוליק שם טוב, זה תלוי בכם יותר מאשר בי.

עיסאווי פריג': אתה לא חייב לי כלום אבל לא ארד ממך, בכל פינה בכנסת אדבר על זה, לא ארד ממך ואשתמש בכל הכלים הפרלמנטריים שעומדים לרשות הוועדה בכדי להקשות עליך אם לא תשתף פעולה.

עיסאווי פריג': ראשית, אתחיל מן הקל אל הכבד, הנושא הראשון הוא סוגיית המדגם המייצג על פי אוכלוסיות, שזה מוסלמים, נוצרים, דרוזים, כל הסוגים.

עיסאווי פריג': אתם צריכים שאכן המדגם יהיה מייצג.

עיסאווי פריג': דבר שני, 700 הוא פנל קטן מאוד וצריך להרחיב אותו, חייבים להרחיב אותו.

עיסאווי פריג': אם בהולנד נדגמות 1,200 משפחות ואצלנו רק 700 משפחות, זה אומר דרשני.

עיסאווי פריג': והדבר השלישי החשוב, יוליה שמאלוב ברקוביץ, כרשות השנייה יש לכם תפקיד מפתח בסיפור הזה.

עיסאווי פריג': אי אפשר שיימשך העיוות הזה, שהשוק מתנהל על פי המדד של בתי אב יהודיים ולא על פי המדד הכללי.

עיסאווי פריג': זה עיוות שאני רוצה שביחד נפסיק אותו.

עיסאווי פריג': תגידו לי: כוחות השוק, תגידו לי: כך הזכיינים מתנהגים.

עיסאווי פריג': יש לנו שיטות לתקוף את זה.

עיסאווי פריג': איך את שלושת הדברים הללו אנחנו מאחדים בכדי – אני לא מבקש את הכול – לשפר את המצב הקיים בעוד קצת?

עיסאווי פריג': אני לא רוצה כעת להגיע לחלום השוויון המלא אבל בואו נשפר.

שמואל שם טוב: אמרת שלושה דברים.

שמואל שם טוב: אחד, יש מכרז חדש, לפיו יהיו 900 משפחות בעוד שנה וחצי והפנל יגדל ל-3,000 איש.

יוליה שמאלוב ברקוביץ: תוך שנה וחצי ערוץ "האלא טי.

יוליה שמאלוב ברקוביץ: וי" ייסגר.

שמואל שם טוב: רק 3,000, ועוד מדינת אינטרנט, שזה עוד 4,500–5,000 אנשים.

שמואל שם טוב: רק תדחפו למכרז הזה ואז הוא יתבצע ויתקיים.

שמואל שם טוב: דבר שני, דיברת על נתונים פרטניים לגבי מוסלמים, נוצרים ודרוזים.

שמואל שם טוב: אם תהיה בקשה של חבר ועדה לעשות את זה אז הוועדה תעשה את זה, זה הכול.

עיסאווי פריג': כלומר הרשות השנייה יכולה לבקש וזה יתקיים?

שמואל שם טוב: היא יכולה לדרוש את זה והוועדה תעשה את זה.

עמנואל גבע: מבחינת ישימות, יש קשיים לא קטנים.

שמואל שם טוב: זה עולה קצת יותר כסף, זה הכול.

עמנואל גבע: במגזר הערבי אנחנו נתקלים בהרבה מאוד קשיים, גם של סירובים, גם של חשדנות, גם של אירועים שקורים.

עמנואל גבע: שיתוף הפעולה תלוי מאוד במה שקורה במדינה.

עמנואל גבע: ואז לרדת לרזולוציה כזאת – אם נידרש, נעשה את זה, חד-משמעית.

בסאם ג'אבר: תמצאו דרך כדי שהאמת תיוודע.

עמנואל גבע: לא אמרתי שאי אפשר, אני רק אומר, שוב, זה עניין שבאמת צריך להשקיע בו עוד תקציב כדי להגיע לרזולוציות האלה.

עמנואל גבע: זה אפשרי ופשוט צריך לעשות את זה.

עיסאווי פריג': מנו גבע, אנחנו רוצים שיהיה מדגם מייצג, אמין, ישר ונכון, ולא מעוות כפי המצב שקיים היום.

עיסאווי פריג': איך גורמים לשינוי בסוגיית המדגם שמתייחס רק לסקטור היהודי בחברה?

שמואל שם טוב: זה בעיה מורכבת יותר.

שמואל שם טוב: זה לא בידיים שלי.

שמואל שם טוב: אני מוכן לשבת אתך ולחשוב על זה ביחד.

עיסאווי פריג': הבנתי.

עיסאווי פריג': יוליה שמאלוב ברקוביץ, איך אתם לוקחים חלק גדול יותר בעניין הזה?

יוליה שמאלוב ברקוביץ: קודם כול, אתה נכנס לדלת פתוחה כי כבר התחלנו לבדוק את התהליך הזה.

יוליה שמאלוב ברקוביץ: חשוב להגיד שאנחנו כרגע, כפי שאמר ניר שויקי, עושים עבודה מקיפה מאוד, בדיקה בעולם כדי לראות איך אנחנו משפרים את נתוני הרייטינג.

יוליה שמאלוב ברקוביץ: זה רעידת אדמה, שיהיה לך ברור.

יוליה שמאלוב ברקוביץ: מה שאתה נוגע בו – זה רעידת אדמה.

יוליה שמאלוב ברקוביץ: זה לא דבר פשוט כי אתה עוד לא מתאר לעצמך אילו לחצים יהיו על כך שאנחנו נוגעים בדבר הזה, כי יש אנשים שזה נוח להם ומשרדי הפרסום עובדים על פי הדבר הזה.

יוליה שמאלוב ברקוביץ: צריך לעשות פה באמת רפורמה אמיתית במדידת הרייטינג.

יוליה שמאלוב ברקוביץ: אנחנו כרשות מנסים כרגע לבדוק.

יוליה שמאלוב ברקוביץ: כפי שאמרנו לשמוליק שם טוב אנחנו אומרים גם בוועדה: אנחנו בוחנים את צעדינו.

יוליה שמאלוב ברקוביץ: לא בטוח שאנחנו רוצים לשלם 2.5 מיליון שקל.

יוליה שמאלוב ברקוביץ: כל עוד אנחנו שם, אנחנו נבקש את הבקשה שלך.

יוליה שמאלוב ברקוביץ: כפי שאמרת: "חבר ועדה יבקש".

יוליה שמאלוב ברקוביץ: אנחנו נבקש.

יוליה שמאלוב ברקוביץ: להגיד לך שזה ישנה משהו באמת לטווח ארוך – אני לא מאמינה.

עיסאווי פריג': את תבקשי ויהיה דיון נוסף שבו השר ינכח כי הנושא חשוב מאוד לשר התקשורת.

עיסאווי פריג': אני אומר לך, היו שתי שיחות ביני לבין השר איוב קרא, שבישיבה הבאה יהיה אתנו.

עיסאווי פריג': הרפורמה הזו של שיטת המדרוג, הרייטינג, חייבת לשקף נאמנה את הציבור.

יוליה שמאלוב ברקוביץ: מסכימה אתך.

יוליה שמאלוב ברקוביץ: אנחנו אתך.

עיסאווי פריג': אני מבקש, בישיבה הבאה אני רוצה לשמוע רעיונות איך אנחנו נהיה במקום אחר.

עיסאווי פריג': מה שהיה חייב להשתפר.

עיסאווי פריג': אנחנו לא נכנסים ויוצאים באותו אופן.

בסאם ג'אבר: יוליה שמאלוב ברקוביץ אמרה דבר חשוב.

בסאם ג'אבר: שמוליק שם טוב אמר שהמכרז יהיה בעוד שנה וחצי.

בסאם ג'אבר: בעוד שנה וחצי אלוהים יודע מה יקרה עם "האלא טי.

בסאם ג'אבר: וי", באמת.

שמואל שם טוב: אם כך מדברים, לעולם לא יהיה שינוי.

שמואל שם טוב: מכרז למדידה לוקח שנתיים, לא יעזור לכם.

שמואל שם טוב: אי אפשר להמציא את הגלגל מהיום למחר.

שמואל שם טוב: אם תחליטו היום שיש מכרז למדידה, תהיה לנו מדידה בתוך שנתיים או שנה וחצי.

יוליה שמאלוב ברקוביץ: למה זה לוקח כל כך הרבה זמן?

שמואל שם טוב: אסביר.

שמואל שם טוב: שלושה חודשים לוקח לחברות הבין-לאומיות לגשת למכרז, שלושה חודשים לוקח לבדוק, ועוד חודש–חודשיים לעשות חוזה עם המפעיל החדש, שישה חודשים לוקח להקים פנל חדש בארץ לצורכי מדידה, שישה חודשים לוקח לאזן מדידות.

שמואל שם טוב: זה תהליך.

שמואל שם טוב: אתם רוצים שתהיה "חאפריות"?

שמואל שם טוב: כך זה עובד.

יוליה שמאלוב ברקוביץ: אבל יש גם חברות ישראליות.

עיסאווי פריג': אני לא איש מקצוע אבל זה נשמע לי זמן ארוך.

שמואל שם טוב: אם הייתי יכול לעשות את זה תוך חודשיים לא הייתי עושה את זה תוך חודשיים?

שמואל שם טוב: אלה התנאים של החברות לעבודה.

שמואל שם טוב: אי אפשר לעבוד אחרת, חברים.

שמואל שם טוב: הייתי יכול להגיד שאני מבטיח שאפשר לעשות את זה תוך ארבעה חודשים, אבל זה שטות.

עיסאווי פריג': בואו נתקדם.

עיסאווי פריג': אני צריך לסיים את הישיבה.

עיסאווי פריג': היא הייתה אמורה להסתיים בשעה 15:30.

עיסאווי פריג': שמוליק שם טוב, אנחנו נערוך עוד ישיבה לקראת סוף החודש.

שמואל שם טוב: בשמחה.

שמואל שם טוב: מתי שתזמינו אותי אני אבוא.

עיסאווי פריג': אתה צריך עד אז להביא לנו רעיונות איך נוכל לתקן את העיוות הקיים עד שנכין את הרפורמה הגדולה ביחד עם השר.

שמואל שם טוב: אתה מטיל עליי משימה שהיא מעל לכוחי.

עיסאווי פריג': תביא לי את הרעיונות.

עיסאווי פריג': אנחנו ניישם אותם.

בסאם ג'אבר: אנחנו חייבים פתרון ל"האלא טי.

בסאם ג'אבר: וי".

בסאם ג'אבר: שינו את החוק בשביל "האלא טי.

בסאם ג'אבר: וי", כדי שנתקיים.

בסאם ג'אבר: אתם עומדים מולי ואתם כמו קיר אטום, אתם לא עוזרים לי.

בסאם ג'אבר: אני רוצה להתקיים.

בסאם ג'אבר: אני מייצג כאן מיליון וחצי אנשים.

שמואל שם טוב: אני מזמין אותך להצטרף לוועדה.

שמואל שם טוב: אין לי דרך אחרת לעזור.

בסאם ג'אבר: אבל אתה זוכר איך הסתיים הדיון.

שמואל שם טוב: הם לא הסכימו לתת לך נתונים ללא כסף.

שמואל שם טוב: אני לא יכול לעשות כלום בעניין זה, פרט מאשר לחפש לך תורמים.

בסאם ג'אבר: אין לך השפעה אז לי תהיה השפעה בוועדה?

בסאם ג'אבר: הוועדה הזאת קיימת 25 שנים.

שמואל שם טוב: הוועדה הזאת עובדת על פי אינטרסים, בכל חודש מצביעים.

עיסאווי פריג': אני מבקש מיושבת-ראש הרשות השנייה, כרגולטורית על הערוצים הייעודיים והמסחריים היא צריכה להגיד את האמירה שלה בסוגיה הזאת.

עיסאווי פריג': היא מחויבת לתת לנו תשובה, ולא הם.

עיסאווי פריג': בסדר?

יוליה שמאלוב ברקוביץ: בסוף יצאנו אשמים.

יוליה שמאלוב ברקוביץ: ..

שמואל שם טוב: גם היא לא יכולה.

עיסאווי פריג': אתם לא אשמים.

עיסאווי פריג': אנחנו רק התחלנו וועדת המדרוג היא השחקנית הראשית בכל המשחק הזה.

יוליה שמאלוב ברקוביץ: אני מסכימה אתך.

עיסאווי פריג': את בפנים, את משתתפת, את משלמת.

יוליה שמאלוב ברקוביץ: אני משלמת בינתיים.

עיסאווי פריג': והוא עושה את העבודה.

עיסאווי פריג': עד הישיבה הבאה, שמוליק שם טוב, אנחנו ניפגש.

עיסאווי פריג': אני רוצה חשיבה מחוץ לקופסה.

עיסאווי פריג': יוליה שמאלוב ברקוביץ, הדרך עוד ארוכה.

עיסאווי פריג': עד לישיבה הבאה אני מקווה מאוד שיהיו לנו רעיונות יצירתיים מכם.

עיסאווי פריג': תודה שסוף-סוף התכנסנו והתחלנו לגעת בתפוח האדמה הלוהט הזה.

עיסאווי פריג': תודה לכולכם.